Αγάπη και αέρας, απαραίτητα στη ζωή και στη μουσική | Άρθρα | Ελευθεροτυπία\nΑγάπη και αέρας, απαραίτητα στη ζωή και στη μουσική\nΣε ένα τραγούδι των Hollies, από τις αρχές της δεκαετίας του '70, γραμμένο από τους Albert Hammond και Lee Hazlewood, το συγκρότημα μάς πληροφορεί ότι αυτό που θέλει είναι ο αέρας για να αναπνέει και να αγαπάει την αγαπημένη του, στο The Air That Ι Breath.\nΤο τραγούδι αυτό, που ήταν η βάση για να γράψουν αργότερα οι Radiohead το Creep, δεν μας λέει τίποτα καινούριο, αφού για τους περισσότερους από τους ανθρώπους, εκτός από τον απαραίτητο αέρα, η αγάπη σε όλα τα επίπεδα είναι κάτι που μπορεί να μας βοηθήσει να ξεπεράσουμε πολλές δυσκολίες.\nΑν και αόρατος, ο αέρας έχει εντυπωσιακή παρουσία σε ποίηση και τραγούδι. Δεν θα ήταν υπερβολή το να ισχυρισθεί κάποιος ότι όλες οι λέξεις που χρησιμοποιούμε στη μουσική για να περιγράψουμε τις διάφορες μορφές και δραστηριότητές του, ξεπερνούν κάθε άλλη παρουσία φυσικού φαινομένου.\nΗ Γη διαπερνάται από τον αέρα. Το αέρινο στοιχείο έχει την ιδιότητα να εισχωρεί μέσα στις πιο απίθανες ρωγμές και σχισμές.\nΟ αέρας παίζει στην επιφάνεια της Γης. Περνάει μεταξύ των πετρωμάτων, και τραγουδάνε μαζί τα μυστηριώδη τραγούδια, που οι ήχοι τους είναι αδύνατο να γραφούν στο χάρτινο πεντάγραμμο. Κρύβεται μέσα στο φύλλωμα των φυτών και ξαφνικά εμφανίζεται σαν ένα άτακτο παιδί, κάνοντας έντονη την παρουσία του μπροστά στον θαυμαστό χορό των φύλλων και των μεγάλων κλαδιών.\nΟι αρχαίοι σοφοί έλεγαν ότι ο αέρας ήταν το σύμβολο της ψυχικής δύναμης. Ο αέρας ήταν συγκίνηση, συναίσθημα, πάθος και η μεταβαλλόμενη κινητικότητα της σφαίρας των συναισθημάτων. Θα αρκούσε να παίξουμε λίγο μαζί του για να τον δούμε.\nΟι αρχαίοι Ελληνες έλεγαν ότι η κατασκευή μουσικών οργάνων ήταν ένα χάρισμα από τον Ουρανό κι ευχαριστούσαν τον Απόλλωνα γι' αυτό το τόσο θαυμαστό δώρο. Σήμερα συνεχίζουμε να φτιάχνουμε όργανα και φυσάμε μέσα από αυτά, κινώντας παράλληλα τα πλήκτρα, για να ανταποκριθεί ο αέρας στο κάλεσμά μας και να τραγουδήσει με τους ήχους ενός φλάουτου, με τη θέρμη ενός όμποε ή με την αγένεια ενός τρομπονιού.\nΟι συνθέτες μας έχουν μελοποιήσει στίχους από αρκετούς έλληνες ποιητές που αναφέρονται στο αεράκι ή στον αγέρα όπως προτιμούν να τον αποκαλούν, συχνά μάλιστα μέσα σ' αυτά τα ποιήματα υπάρχει το Αιγαίο, με τα αμέτρητα, πανέμορφα νησιά του.\nΤο πρώτο τραγούδι που έρχεται στο μυαλό μου είναι το Κι αν ο αγέρας φυσά, με τον Μανώλη Μητσιά. Η σύνθεση ανήκει στον Δήμο Μούτση, που μελοποίησε τον 19ο στίχο του Γιώργου Σεφέρη από τη συλλογή Μυθιστόρημα, που κυκλοφόρησε το 1935: Κι αν ο αγέρας φυσά, δε μας δροσίζει κι ο ίσκιος μένει στενός κάτω απ' τα κυπαρίσσια κι όλο τριγύρω ανηφόρι στα βουνά.\nΓια τον βοριά τραγουδά η Μαρία Φαραντούρη (Του μικρού βοριά), σε ποίηση του Οδυσσέα Ελύτη και μουσική του Μίκη Θεοδωράκη: Του μικρού βοριά παράγγειλα, να 'ναι καλό παιδάκι. Μη μου χτυπάει πορτόφυλλα και το παραθυράκι.\nΓιατί στο σπίτι π' αγρυπνώ, η αγάπη μου πεθαίνει και μες στα μάτια την κοιτώ, που μόλις ανασαίνει. Ο Μίκης έγραψε και το Βραδιάζει, σε ποίηση Δημήτρη Χριστοδούλου, για τον Γρηγόρη Μπιθικώτση.\nΟλοι οι άνεμοι έχουν συμμετοχή στο Δοξαστικόν, Αξιον Εστί, ποίηση του Οδυσσέα Ελύτη, που μετέφερε ο Μίκης στο αξεπέραστο έργο του το 1964:\nΟι Σημάντορες άνεμοι που ιερουργούνε που σηκώνουν το πέλαγος σα Θεοτόκο\nΟι αγένειοι δόκιμοι της τρικυμίας οι δρομείς που διάνυσαν τα ουράνια μίλια\nΟ Μαΐστρος, ο Λεβάντες, ο Γαρμπής ο Πουνέντες, ο Γραίγος, ο Σιρόκος η Τραμουντάνα, η Οστρια.\nΟ βοριάς αναφέρεται, μεταξύ άλλων, και στα Είπα να σβήσω τα παλιά, του Απόστολου Καλδάρα, σε στίχους Αιμίλιου Σαββίδη, με τη Σωτηρία Μπέλλου (1952): Οπου φυσάει ο βοριάς, σε παίρνει και σε πάει. Είσαι γυναίκα μιας βραδιάς, ψεύτικα π' αγαπάει\nΟ Λευτέρης Παπαδόπουλος στο Απονη ζωή (1963) του Σταύρου Ξαρχάκου, με τη φωνή του Μπιθικώτση, έγραφε: Μας έδειρ' ο βοριάς, μας ήπιε η βροχή το αίμα της καρδιάς, γιατί είμαστε φτωχοί.\nΟ Λευτέρης έγραψε και το Ολα δικά σου, του Γιάννη Πουλόπουλου, σε μουσική του Μίμη Πλέσσα: Δίψασες λεύκα μου, κουράστηκες, ρίξε τις ρίζες σου σε μένα,\nήρθε βοριάς και ξεμαλλιάστηκες, πάρ' την καρδούλα μου για χτένα.\nΟ Δημήτρης Παπαδημητρίου, από τη νεότερη σχετικά γενιά των συνθετών μας, είναι από αυτούς που αξιοποιούν συχνά τον πλούτο της ελληνικής ποίησης. Στο Ολα τα πήρε το καλοκαίρι, που τραγουδά η Ελευθερία Αρβανιτάκη, μελοποιεί Οδυσσέα Ελύτη: Ολα τα πήρε το καλοκαίρι με τα μισόλογα τα σβησμένα, τα καραβόπανα τα σχισμένα. Μες στις αφρόσκονες και τα φύκια\nόλα τα πήρε τα πήγε πέρα, τους όρκους που έτρεμαν στον αέρα.\nΟλα τα πήρε το καλοκαίρι κι εμάς τους δύο χέρι με χέρι.\nΑπό τα πρώτα τραγούδια του Μάνου Χατζιδάκι το Ηρθε βοριάς, ήρθε νοτιάς, γράφτηκε το 1943, σε στίχους του Γιάγκου Αραβαντινού, και ακούστηκε για πρώτη φορά το 1949 στην ταινία Δυο κόσμοι του Γιάννη Φιλίππου: Ηρθε νοτιάς, ήρθε βοριάς το κύμα να σε πάρει, αγάπη μου, που μου 'φυγες γιατί ήσουν ουρανός.\nΣτον Μεγάλο Ερωτικό υπάρχει το Ποιος είν' τρελός από έρωτα, με τη Φλέρυ Νταντωνάκη, σε ποίηση Γιώργου Σαραντάρη: Μια που εμείς σε όποια στέγη αράξουμε, σε όποιαν αυγή. Ο άνεμος χαλνάει τον ουρανό. Τα δέντρα κι η στείρα γη μέσα σε μας βουλιάζει. Ποιος είν' τρελός από έρωτα...\nΗ θαλασσινή αύρα, που ονομάζουμε μπάτη, έγινε τραγούδι αρκετές φορές: Στο περιγιάλι το κρυφό, του Θεοδωράκη, σε ποίηση Σεφέρη και Φυσάει ο μπάτης, από το 1947, σύνθεση των Βασίλη Τσιτσάνη και Βλάχου, με την Ιωάννα Γεωργακοπούλου και τον Στελλάκη Περπινιάδη.\nΟ βαρδάρης, που κάνει συχνά την εμφάνισή του στη Θεσσαλονίκη, είναι ένας βόρειος άνεμος μεγάλης ταχύτητας, που έγινε συχνά τραγούδι: Φύσηξε ο βαρδάρης και καθάρισε. Ηλιος, λες και τελείωσε ο χειμώνας. Βγήκα μια βόλτα και μπροστά της βρέθηκα, στάθηκα κι απόμεινα κοιτώντας, του Νίκου Παπάζογλου.\nΤο 1987 ο Δημήτρης Παναγόπουλος κυκλοφορούσε τη μοναδική, αλλά αξιόλογη επιτυχία του Αύρα: Γιατ' είμ' αέρας που περνά μέσα στης πόλης τα στενά\nκαι κάνει τα κλειστά παράθυρα να τρίζουν. Γιατ' είμαι αύρα εσπερινή,\nπνοή καθάρια ζωντανή, που κάνει τα γερμένα φύλλα να θροΐζουν.\nΦεύγω ψηλά για το βουνό κι ύστερα πέφτω στον γκρεμό και ταλαντεύομαι στα βάθη και στα ύψη και κουβαλάω μες στη σιγή μιαν ανυπόταχτη κραυγή και κάποια ανείπωτη ελπίδα που 'χεις κρύψει.\nΗτανε αέρας λέγεται το τραγούδι που έγραψε ο Γιώργος Καζαντζής, σε στίχους του Γιώργου Χρονά, το 1996, για τη Λιζέττα Καλημέρη: Τι ξέρεις για τον καιρό, αυτόν τον άνεμο, την κάθε της ματιά που γυρνάει και σβήνει, τι γνώριζες γι' αυτή, για τα χείλη της, την κάθε της φωτιά που γυρνάει και δίνει.\nΗτανε αέρας πάντα, σύννεφο σκοτεινό, δεν τη βρίσκεις, δεν τη φτάνεις, ψάχνει το χαμό.\nΗτανε αέρας πάντα, σύννεφο βιαστικό, μες σε τρένα μες σε πλοία κλαίει τον χωρισμό.\nΟ Bob Dylan αναζητά στην αρχή της καριέρας του απαντήσεις σε πολλά ερωτήματα μέσα από το Blowin' In The Wind, οι περισσότερες από αυτές αιωρούνται στο διηνεκές· στον αέρα που αναπνέουμε.


Ανθρώπινο Δυναμικό | nova\nΣτη Forthnet θεωρούμε τους ανθρώπους μας τον πιο σημαντικό παράγοντα για την ανάπτυξη της εταιρίας και του έργου της και δημιουργούμε συνεχώς νέες ευκαιρίες σταδιοδρομίας. Στο πλαίσιο αυτό, μία από τις βασικότερες αποστολές της Διεύθυνσης Ανθρωπίνου Δυναμικού είναι να προσελκύει για λογαριασμό της εταιρίας, τα καλύτερα στελέχη, με τις υψηλότερες προδιαγραφές για κάθε αιτούμενη θέση.\nΠρόθεσή μας είναι να εντάξουμε κοντά μας ανθρώπους ευέλικτους, με θετική σκέψη, αυτοπεποίθηση και ιδέες που μπορούν να μετουσιωθούν σε πράξεις. Είμαστε έτοιμοι να καλωσορίσουμε άτομα υπεύθυνα, δυναμικά, με πνεύμα συνεργασίας είτε επιχειρούν τώρα τα πρώτα τους επαγγελματικά βήματα είτε έχουν χρόνια επαγγελματικής εμπειρίας. Κύριο ζητούμενο είναι η προσήλωση στις αρχές και στις αξίες της Forthnet.


ΤΣΕΡΚΙ ΣΤΡΟΓΓΥΛΟ ΤΗΓΑΝΙΣΜΑΤΟΣ ANKO – E-Carousel\nΤΣΕΡΚΙ ΣΤΡΟΓΓΥΛΟ ΤΗΓΑΝΙΣΜΑΤΟΣ ANKO\nΕξαιρετικής ποιότητας εργαλείο από ανοξείδωτο ατσάλι για την παρασκευή τηγανιτών αυγών, για τηγανίτες, ή για το διακοσμητικό σερβίρισμα. Καθαρίζεται εύκολα και έχει υψηλή αντοχή σε χρήση, ενώ η λαβή διπλώνει για την εύκολη αποθήκευση της.\nΠρίν τη χρήση, μπορείτε να αλείψετε λάδι στο εσωτερικό της φόρμας για την εύκολη αφαίρεση των τροφίμων.\nSKU: 5338. Διαθεσιμότητα: 4 σε απόθεμα Size: Μ/Δ Κατηγορίες: Τσέρκια, Φόρμες. Tags: Τσέρκια, Φόρμες.\nΔώστε πρώτος μία αξιολόγηση “ΤΣΕΡΚΙ ΣΤΡΟΓΓΥΛΟ ΤΗΓΑΝΙΣΜΑΤΟΣ ANKO” Ακύρωση απάντησης\nΦΟΡΜΑ ΠΑΣΧΑΛΙΝΟ ΑΥΓΟ SILIKOMART 22X16cm\nΦΟΡΜΑ CANDY ΠΑΠΑΚΙΑ\nΦΟΡΜΑ ΑΝΤΙΚΟΛΛΗΤΙΚΗ ΠΑΡΑΛΛΗΛΟΓΡΑΜΗ + 9ΧΩΡΙΣΜ. 38x23x5cm WILTON\nΦΟΡΜΑ ΑΛΟΥΜΙΝΙΟΥ ΚΟΡΩΝΑ WILTON\nBUKI FLUO GLOW MINI LAB €14.00\nΜΕΤΑΛΛΙΚΗ ΠΙΝΑΚΙΔΑ 20x30cm U.S. ROUTE 66 ETOILE ΑΑΜ-631-455 €6.50\nΚΟΥΠΑΤ ΣΕΤ 4TEM HOLIDAY GRIPPY €6.70


Το ημερολόγιο ενός σεισμόπληκτου | ithacanet.gr\nΆρθρο | Τετ, 01/29/2014 - 10:08\nΤο πρωί με ξύπνησε η τηλεόραση. Η μόνη αξία χρήσης της τηλεόρασης είναι "για να κοιμάσαι το βράδυ και να ξυπνάς το πρωί". Πάντα, μακριά από ειδήσεις και εκπομπές λόγου. Βλάπτουν σοβαρά την υγεία και τη νοημοσύνη. Έτσι κι αλλιώς, μόνο δύο κανάλια πιάνεις σε τούτο το ρημάδι.\nΤούτη τη φορά, είχαμε την τιμή να μας ξυπνήσει η ενημέρωση για τον καιρό και το σεισμό στην Κεφαλονιά. Αυτά πάνε πακέτο. Η "διασημότητα" που λέγαμε. Στην ελληνική μετεωρολογία και στα δελτία της, η Κεφαλονιά δεν υπάρχει. Όταν σου λένε π.χ. ότι "ο καιρός θα αρχίσει να χαλάει από τα δυτικά, μετά το μεσημέρι", εμείς ξέρουμε: Ο καιρός θα χαλάσει εδώ, λίγες ώρες πριν.\nΌλος ο κακός μας ο καιρός, από τα δυτικά έρχεται. Τελικά, "δεν ανήκομεν εις την Δύσιν". Πάντα υπάρχει μία Δύση.\nΤούτο το βράδυ, άρχισε να τρίζει η στέγη. Αποκτήσαμε ένα καινούργιο θόρυβο. Οπότε, αποφάσισα να κάνω αυτοψία. Οπτικώς, τα κεραμίδια είναι σε καλή κατάσταση. Πρέπει να βρω σκάλα, για να ανέβω να δώ γιατί τρίζει. Μάλλον, είναι η επαφή των δοκαριών με τον πέτρινο - τσιμεντένιο τοίχο. Μόνο οι μηχανικοί θα κάνουν αυτοψία;\nΚλείνοντας το κείμενο, θα φύγουμε για να πάμε να τον υποδεχθούμε. Ο επισκέπτης είναι πρόσωπο ιερό κι ας μας έχει κάνει τη ζωή δύσκολη. Θα θέλαμε να δικαστεί για πολλά εγκλήματα "κατά της ανθρωπότητας" και κυρίως, για τις δολοφονίες που προκάλεσε, με τη μέθοδο της αυτοκτονίας (Αυτός και άλλοι).\nΜη το ψάξετε. Ο Μύθος είναι ο δίδυμος αδερφός της Ιστορίας. Πώς βρέθηκε η οικογένεια Κρητικού από τα Μαζαρακάτα να είναι ιδιοκτήτες, στο Ναύπλιο, μιας από τις καλύτερες εταιρείες τοματοειδών στον κόσμο; "Κύκνος" το όνομα αυτής.\nΟ άλλος μύθος για την "εξαφανισμένη" βουλευτίνα, επίσης εμπεριέχει μισή αλήθεια. Από επιλογή, η βουλευτίνα (ΣΥΡΙΖΑ) σιωπά, ξοδεύοντας το χρόνο της στις περιοχές που έχουν χτυπηθεί περισσότερο. Χαιρόμαστε που επέλεξε να μη γίνει "κύμβαλον αλαλάζον", σε αντίθεση με κάποιους άλλους. Και, ως γνωστόν, δεν έχουμε καλές σχέσεις με το ΣΥΡΙΖΑ. Εκείνο το άρθρο μας "Χρυσή Αυγή ή ΣΥΡΙΖΑ;", μας στέρησε πολλούς αναγνώστες(και τη βοήθεια τους στην προσπάθεια μας για επιβίωση). Το καλό πρέπει να λέγεται.


Vichy Ideal Soleil Bronze spray SPF30 - Ενίσχυση μαυρίσματος\nHome ΕΠΟΧΙΑΚΑ ΑΝΤΙΚΟΥΝΟΥΠΙΚΑ / ΑΝΤΙΗΛΙΑΚΑ Αντιηλιακά Vichy Ideal Soleil Bronze spray SPF30 200 ml\nΚωδικός : VIC0068\nΤο Vichy Ideal Soleil Bronze spray SPF30 είναι ένα αντιηλιακό σπρέι βελτιστοποίησης μαυρίσματος με λεπτόρευστη υφή, για το σώμα. Προσφέρει υψηλή προστασία από τις ακτίνες UV και κάλυψη με ομοιόμορφο χρώμα. Περιέχει ενυδατικά συστατικά που ενεργοποιούν τη μελανίνη ενισχύοντας τη φυσική διαδικασία μαυρίσματος. Η λεπτόρρεστη υφή του εφαρμόζεται πολύ εύκολα και γρήγορα. Δεν περιέχει αυτομαυριστικά συστατικά. Προστατεύει από την ηλιακή ακτινοβολία και χαρίζει ομοιόμορφο και λαμπερό μαύρισμα.


Κήπος Στα Μεσόγεια: Αποτοξίνωση με ωμοφαγική διατροφή\nΑποτοξίνωση με ωμοφαγική διατροφή\nΜία μικρής διάρκειας αποτοξίνωση με ωμοφαγική διατροφή είναι από τις καλύτερες προσεγγίσεις αν θέλετε να δοκιμάσετε την ωμοφαγία.\nΑυτό μπορείτε να το δοκιμάσετε και να το αποφασίσετε για τον εαυτό σας αν σας τρομάζει η ιδέα να γίνεται ωμοφάγος 100% για πάντα. Δοκιμάστε την διατροφή αυτή για λίγες μέρες. Ενας τέτοιου είδους καθαρισμός-αποτοξίνωση με ωμοφαγία μπορεί να κρατήσει 7 με 10 μέρες και όταν την κάνετε θα νιώσετε ανανεωμένοι, με πολύ περισσότερη ενέργεια από ότι πριν αλλά και θα έχετε μια πολύ καλή και θετική ψυχολογική διάθεση. Επιπλέον θα έχετε χάσει και βάρος και θα αισθάνεστε και πιο ελαφρείς.\nΤρώγοντας μόνο ωμές φυτικές τροφές ακόμα και για μια μικρή περίοδο, θα μειώσει δραστικά την κατανάλωση των κατεργασμένων σακχάρων και αλεύρων που είναι παχυντικοί παράγοντες. Αυτή η διατροφή σημαίνει ότι αυξάνετε τα ωμά φρούτα και λαχανικά ενώ μειώνετε ή και καταργείτε το μαγειρεμένο φαγητό και την κατανάλωση ζωικών λιπών και πρωτεϊνών όπως το κρέας και τα γαλακτοκομικά. Θα μπορούσατε κατά την δίαιτα αυτή να μην τρώτε καθόλου στερεές τροφές (μερικοί το κάνουν αυτό) και ο αποχυμωτής να γίνει το κεντρικό σημείο στην κουζίνα σας αλλά αυτό ίσως είναι πολύ απότομο αν δεν είστε ήδη ωμοφάγος και βίγκαν γιαυτό για αρχή θα συνιστώνταν και η κατανάλωση στερεών φρούτων και λαχανικών.\nΌταν οι τροφές τρώγονται ωμές τότε παράγονται ένζυμα, τα ζωντανά ένζυμα τα οποία δεν καταστρέφονται με το μαγείρεμα και τα οποία λειτουργούν σαν καταλύτες για μια πού καλύτερη πέψη. Πριν τον διατροφικό αυτόν καθαρισμό θα πρέπει να κάνετε κάποιο σχεδιασμό.\nΤο καλύτερο είναι να επιλέξετε μία περίοδο που μπορείτε να είστε απερίσπαστοι σε αυτό. πχ. να μην έχετε φόρτο εργασίας, να μην επισκέπτεστε ταβέρνες και εστιατόρια ή να έχετε επισκέψεις κατά αυτήν την περίοδο από συγγενείς και φίλους οι οποίες θα σας αποσπάσουν από τον σκοπό σας. Μια καλή προσέγγιση σε αυτού του είδους την δίαιτα είναι η διατροφή με μικρά γεύματα καθημερινά.\nΜπορείτε να τρέφεστε με ωμά φρούτα και λαχανικά, ελιές, άψητους ξηρούς καρπούς, σπόρους, φύτρα από όσπρια, ρίζες (γλυκοπατάτα,καρότα κτλ), ωμά μανιτάρια, χυμούς. Οι χυμοί θα πρέπει να είναι ωμοί και φρέσκοι ενώ είναι πολύ καλό να χρησιμοποιείτε στην παρασκευή τους και πράσινα λαχανικά (πράσινοι χυμοί) όπως σπανάκι, σέλινο, μαϊντανός, κολίανδρος, αλλά και λεμόνι τα οποία θα σας δώσουν πολύ ενέργεια. Η ωφέλεια των πράσινων χυμών αναλύεται σε προηγούμενα άρθρα. Οι τροφές καλό θα είναι να είναι βιολογικές και φρέσκες. Χρησιμοποιώντας ποικιλία σε αυτήν την διατροφή και την φαντασία σας αλλά και διάφορες συνταγές ωμοφαγίας που μπορείτε να βρείτε εύκολα μπορείτε να έχετε μια άνετη βδομάδα αποτοξίνωσης με φαντασία και ενθουσιασμό.\nΕκτός από φρούτα σκοπεύστε να τρώτε τουλάχιστον μισό κιλό την ημέρα πράσινων λαχανικών τα οποία θα σας προσφέρουν ευρεία γκάμα βιταμινών και μετάλλων τα οποία χρειάζεται ο οργανισμός σας. Μερικοί άνθρωποι τις πρώτες μέρες της δίαιτας αυτής μπορεί να βιώσουν παρενέργειες. Είναι φυσικό αυτό αν σε όλη σας την ζωή έχετε συνηθίσει σε μαγειρεμένες τροφές και τοξίνες.\nΟ οργανισμός ίσως αντιδράσει. Έτσι μπορεί να βιώσετε απότομες πείνες, κούραση ή νευρικότητα ακόμα και τάση προς εμετό και αδιαθεσία ή πονοκεφάλους αν είστε συνηθισμένοι στον πολύ καφέ. Μην ανησυχείτε για αυτά τα συμπτώματα αν σας συμβούν. Θα έρθουν γιατί ο οργανισμός σας αποτοξινώνεται. Σε πολύ κόσμο που κάνει αυτήν την δίαιτα αποτοξίνωσης όμως δεν παρουσιάζονται τέτοια συμπτώματα.\nΤα αποτελέσματα ενός τέτοιου διατροφικού καθαρισμού είναι μεγαλύτερη ενεργητικότητα, πιο νεανικό δέρμα και καλή διάθεση και φυσικά λιγότερο βάρος και λίπος. Το σώμα σας θα αισθάνεται και θα δείχνει καλύτερα.\nΠηγή : http://enallaktikidrasi.com


Ο ΓΑΡΓΑΝΤΟΥΑΣ: ΕΡΕΥΝΑ ΤΣΟΥΡΕΚΙΟΥ Νο1: Απολλώνιον Bakery-Patisserie\nΑναρτήθηκε από kikop80 στις 3:00 μ.μ.\nΝα σου πω την αλήθεια, δεν μπορώ τις αλυσίδες και τα έτοιμα. Προτιμώ φούρνους και ζαχαροπλαστεία της γειτονιάς που ξέρω ότι τα φτιάχνουν οι ίδιοι!\nΜας φέρνει η πεθερά μου όταν έρχεται, που λες και τώρα ψάχνοντάς το είδα ότι είναι κατεψυγμένη η ζύμη!\nΜην ανησυχείς, έρχονται και τα τοπικά και άλλααα...\nΑν θυμάμαι καλά πρέπει να είσαι κοντά στον Κανάκη τον κοντά στον Ποδονίφτη, έτσι? Με τα φανταστικά αμυγδαλωτα-εργολάβους (πιστεύω τα καλύτερα)! Πότε θα κάνεις ρεπορτάζζζ???\n17 Νοεμβρίου 2010 - 11:24 π.μ.\nη αδυναμία μου στην παραδοσιακή ζαχαροπλαστική μου υποδεικνύει να σας αποδώσω τα εύσημα αγαπητέ συνάδελφε παρά να αντιπροτείνω τα φουτουριστικά (εντυπωσιακά όντως) κατασκευάσματα του Τερνκενλή !\n17 Νοεμβρίου 2010 - 9:32 μ.μ.\nΑδυναμία, που όσο πλησιάζουν οι γιορτές (όσο μπορούν να είναι γιορτές) γίνεται επικίνδυνη...\nΘα προσπαθήσω να δοκιμάσω κάποιο από τα ασρτοσκευάσματά του Τερκενλή τις επόμενες ημέρες, αν τα πράγματα (και τα δρομολόγιά μου) έρθουν όπως τα σχεδιάζω!\nΜέχρι την επόμενη δοκιμή.... μια νόστιμη καλημέρα!\nΑν τύχει να βρεθείτε στο Περιστέρι, προσπαθήστε να βρείτε τον πασίγνωστο στους κατοίκους τους, φούρνο Γιάννενα, νομίζω πως θα απολαύσετε ένα πολύ καλό τσουρέκι.\nΑφηρημένη δεν σας έγραψα την διεύθυνση "Τα Γιάννενα",\nΜεγάλου Αλεξάνδρου 35, Περιστέρι\n19 Νοεμβρίου 2010 - 2:06 μ.μ.\nΣ'ευχαριστώ καλή μου Penelope!!!\nΣυνδράμεις στην μεγάλη έρευνά μας!!!\nΣίγουρα θα πεταχτώ μια μέρα που θα βρίσκομαι κοντά στην περιοχή για μια δοκιμή!\nΘα γράψω σύντομα ελπίζω την κριτική μου!


Η Chelsea Heath με τα μπικίνι της βάζει φωτιά στο Instagram | KoolNews\nSEXY Η Chelsea Heath με τα μπικίνι της βάζει φωτιά στο Instagram\nΤετάρτη, 9. Μαρτίου 2016 - 20:28\nΟι περισσότεροι άντρες την έχουν χαρακτηρίσει ως ένα από τα πιο καυτά και σέξι μοντέλα του εξωτερικού. Καστανομάλα, με τις καμπύλες στα σωστά σημεία, η Chelsea Heath έχει καταφέρει να κερδίσει τα πλήθη κάνοντας τους άντρες να παραμιλάνε όταν την βλέπουν.\nΗ ίδια έχει κάνει αρκετά αισθησιακά εξώφυλλα σε διάφορα περιοδικά του εξωτερικού, ενώ δεν μπορούμε να διαγράψουμε από την μνήμη μας την εκρηκτική εμφάνιση της σε παλιότερη διαφήμιση εταιρείας νερού που εμφανίστηκε με μικροσκοπικό μαύρο μπικίνι κάνοντας topless στην παραλία του Malibu.\nΣυνήθως φωτογραφίζεται μόνο με τα καυτά μικροσκοπικά μπικίνι της και θα αντιληφθείτε πολύ σύντομα πως όλη η ουσία της βρίσκεται από τη μέση και κάτω. Η μελαχρινή καλλονή έχει μόλις 58.500 χιλιάδες followers στο Instagram, αλλά η δυναμική της δείχνει ότι πολύ γρήγορα θα βρίσκεται ανάμεσα στα πιο δημοφιλή προφίλ των social media του εξωτερικού. μοντέλοInstagramσέξιμπικίνιφωτογραφίεςsocial mediaChelsea Heath\nSEXY Η Άσλεϊ Γκράχαμ βάζει φωτιά στη Vogue με επτά πόζες της! (pics) Η γυναίκα που έκανε τους άντρες και τους μετρ της μόδας να λατρέψουν τις καμπύλες, το πιο διάσημο plus size μοντέλο… ξαναχτυπά για να μην αφήσει κανένα αρσενικό «ασυγκίνητη»! Η... SEXY Η Νίνα Άγκνταλ προσφέρει υπερθέαμα με τα αποκαλυπτικά της μπικίνι! (pics) Θεωρείται μία από τις ομορφότερες γυναίκες του πλανήτη ενώ ο Λεονάρντο Ντι Κάπριο – ένας από τους ορκισμένους εργένηδες – πίνει νερό στο όνομά της! Η Νίνα Άγκνταλ επιστρέφει... SEXY H Κένταλ Τζένερ ποζάρει ως... Μέριλιν Μονρόε (vid) Ως μία μελαχρινή Μέριλιν Μονρόε πόζαρε η Κένταλ Τζένερ για το νέο τεύχος του περιοδικού «LOVE». Στο βίντεο παρακολουθούμε το διάσημο μοντέλο να φλερτάρει με την κάμερα και να... Best of internet


Ο πόλεµος της προπαγάνδας: Από τον Γκέµπελς και τον κορµοράνο ως τη φίµωση και τη λογοκρισία\nΟ Γιόζεφ Γκέµπελς, υπουργός προπαγάνδας των ναζί, ο λεγόµενος «ψευδόµενος διάβολος», δήλωνε ότι «η προπαγάνδα είναι σαν την τέχνη, δεν χρειάζεται να σέβεται την αλήθεια». Κατάλαβε ότι για τη χειραγώγηση της µάζας, τα δάκρυα και το αίµα ήταν απαραίτητα.\nΚανάλια και εφηµερίδες περιέγραφαν µε συγκλονιστικές λεπτοµέρειες τη σφαγή στην Τιµισοάρα. Μια δηµοσιογραφική πηγή µάλιστα έκανε λόγο για 4.632 πτώµατα και κανένας δεν διερωτήθηκε ποιος έκατσε να µετρήσει τόσα κορµιά πεσµένα στους δρόµους… Κανένας δεν πρόσεξε ότι τα πτώµατα που εµφανίζονταν στις εικόνες ήταν σε προχωρηµένη σήψη.\nΗ αδελφή Λούσι, µια καλόγρια, είχε βιαστεί από Σέρβους µαχητές. Λίγα χρόνια αργότερα αποδείχθηκε ότι η µοναχή ήταν ένα κατασκεύασµα.\nΟι κορµοράνοι στην περιοχή του Κόλπου πέθαιναν ο ένας µετά τον άλλο, µετά την απόφαση του Σαντάµ Χουσεΐν να διοχετεύσει τόνους πετρελαίου στον Κόλπο. Τελικά η φωτογραφία µε τον κορµοράνο βουτηγµένο στο µαζούτ ήταν κατασκευασµένη…\nΣεπτέµβριος 1973: Στα γραφεία των New York Times φτάνουν φωτογραφίες από τις τελευταίες ώρες του Προέδρου της Χιλής, Σαλβαδόρ Αλιέντε, αµέσως µετά το πραξικόπηµα του στρατηγού Πινοσέτ. Φορά στρατιωτικό κράνος και κρατά ηµιαυτόµατο τουφέκι.\nΜάρτιος 1991: Στα πρωτοσέλιδα του διεθνούς Τύπου κυριαρχεί η φωτογραφία ενός πουλιού που φαίνεται να πνίγεται στο πετρέλαιο που έριξε στη θαλάσσια περιοχή του Περσικού Κόλπου ο Σαντάµ Χουσεΐν.\nΠόσα από όσα βλέπουµε ή διαβάζουµε είναι αληθινά;\nΗ σηµασία και των δύο φωτογραφιών για τη διαµόρφωση της κοινής γνώµης είναι τεράστια.\nΗ πρώτη ενισχύει τη θεωρία ότι ο Πρόεδρος της Χιλής δεν αυτοκτόνησε, αλλά δολοφονήθηκε. Η δεύτερη παρουσιάζει, µε τρόπο που συγκινεί όλους, την τεράστια καταστροφή από ενέργειες του Σαντάµ Χουσεΐν.\nΗ πρώτη φωτογραφία ήταν αληθινή. Η δεύτερη απεικόνιζε ένα κορµοράνο της Βρετάνης, ένα πουλί που δεν θα µπορούσε να είχε βρεθεί στον Περσικό Κόλπο.\nΗ πρώτη κέρδισε το παγκόσµιο βραβείο δηµοσιογραφικής φωτογραφίας, αλλά δηµοσιεύτηκε από ελάχιστες εφηµερίδες αρκετά υποβαθµισµένη. Η δεύτερη αποτελεί σταθµό για την κατάχρηση εξουσίας από τα ΜΜΕ, αλλά έγινε πρωτοσέλιδο σε ολόκληρο τον κόσµο.\nΠόσο εύκολο είναι όµως για κάποιον να εντοπίσει πότε µια φωτογραφία λέει την αλήθεια ή µόνο µια πλευρά της αλήθειας;\n«Είναι δύσκολο να δει κάποιος µια φωτογραφία και να καταλάβει ότι δεν είναι έτσι τα πράγµατα», δήλωσε ο βραβευµένος φωτορεπόρτερ του πρακτορείου Ρόιτερς Γιάννης Μπεχράκης.\nΗ δύναµη της εικόνας είναι αδιαµφισβήτητη στις µέρες µας και αυτό γίνεται ιδιαίτερα αισθητό στις πολεµικές αναµετρήσεις -εκεί που λέγεται ότι πρώτη πεθαίνει η αλήθεια.\nΠόσα λοιπόν από όσα βλέπουµε στις οθόνες µας ή διαβάζουµε στο διαδίκτυο είναι αληθινά και όχι προπαγάνδα του αντιπάλου;\nΤις τελευταίες µέρες κυκλοφόρησε ένα βίντεο όπου ένα µικρό κορίτσι στέκεται µπροστά στον στρατιώτη-εισβολέα και τον διώχνει κακήν κακώς. Τελικά, όπως αποκαλύπτει ο γραφίστας Κάρλος Λατούφ, οι προπαγανδιστές χρησιµοποίησαν ένα παλιό βίντεο από την Παλαιστίνη όπου ένα κορίτσι, η Αχέντ Ταµίµι, τα βάζει µε τον Ισραηλινό στρατιώτη. Η Αχέντ στη συνέχεια φυλακίστηκε για τη δράση της από το Ισραήλ…\nΟ κορµοράνος… στον Κόλπο, βουτηγµένος στο µαζούτ\nΣτα τέλη Ιανουαρίου του 1991 οι τηλεοράσεις σ’ όλο τον κόσµο µετέδωσαν την εικόνα ενός κορµοράνου, σε µια ακτή του Περσικού Κόλπου, βουτηγµένου στο µαζούτ, που αγωνιζόταν να ανοίξει τα φτερά του.\nΤο ρεπορτάζ µετέδιδε πως οι κορµοράνοι στην περιοχή πέθαιναν ο ένας µετά τον άλλο, καθώς είχαν υποστεί τα επακόλουθα της απόφασης του Σαντάµ Χουσεΐν να ανοίξει τις στρόφιγγες των πετρελαιοπηγών και να χύσει τόνους κουβεϊτιανού πετρέλαιου στον Κόλπο.\nΑκολούθησαν κι άλλες παρόµοιες εικόνες. Λίγους µήνες αργότερα, όµως, αποκαλύφθηκε η αλήθεια. Κάποιοι «δηµοσιογράφοι» έπαιξαν το προβοκατόρικο παιχνίδι της παραπληροφόρησης…\n* Ορνιθολόγοι που ρωτήθηκαν από ερευνητές δηµοσιογράφους είπαν ξεκάθαρα πως δεν υπάρχουν κορµοράνοι στην περιοχή του Κόλπου, παρά µόνο την άνοιξη.\n* Τηλεοπτικός ρεπόρτερ παραδέχθηκε πως είχε τραβήξει τις σκηνές µε τους «µαύρους» κορµοράνους σε ένα τσίρκο, αφού τους είχε βουτήξει σε ζεστό πετρέλαιο…\n* Κι ύστερα, το CNN δεν µπορούσε να είχε τραβήξει τις σκηνές εκείνες, µιας και το Κουβέιτ ήταν τότε κατεχόµενο από τα ιρακινά στρατεύµατα και δεν επιτρεπόταν η πρόσβαση στα δυτικά Μέσα εκεί.\nΟ βιασµός της καλόγριας στη Βοσνία (1994)\nΤον Απρίλιο του 1994 οι ιταλικές εφηµερίδες έδωσαν την «είδηση» που συντάραξε τον κόσµο, µεσούντος του εµφυλίου πολέµου στη Βοσνία. Η αδελφή Λούσι, µια καλόγρια, είχε βιαστεί από Σέρβους µαχητές. Λίγα χρόνια αργότερα, αποδείχθηκε ότι η µοναχή ήταν κατασκεύασµα ενός ιερέα, του Άλφρεντ Κοντράν. Σκοπός του ήταν να γράψει ένα µυθιστόρηµα, που κατέληξε να γίνει «είδηση» για χάρη της αντισερβικής προπαγάνδας.\nΟι Ιρακινοί πετούσαν τα νεογέννητα από τις θερµοκοιτίδες (1991)\nΛίγο καιρό µετά την ιρακινή εισβολή στο Κουβέιτ, στην Ουάσινγκτον, ενώπιον της επιτροπής του Κογκρέσου για τα ανθρώπινα δικαιώµατα, εµφανίστηκε µια κοπέλα που συγκλόνισε µε την κατάθεσή της. Η Ναΐρα (µόνο το µικρό της όνοµα ακούστηκε στην κατάθεση) µε κλάµατα περιέγραψε το πώς Ιρακινοί στρατιώτες εισέβαλαν σε ένα µαιευτήριο στο Κουβέιτ και πετούσαν τα νεογέννητα από τις θερµοκοιτίδες για να τις στείλουν στη Βαγδάτη. Ο κόσµος συγκλονίστηκε και η βαρβαρότητα των Ιρακινών επιβεβαιώθηκε!\n∆υο χρόνια αργότερα, το Κουβέιτ απελευθερώθηκε και η ώρα της αλήθειας έφτασε. Η Ναΐρα ήταν κόρη του Σαούντ αλ-Σαµπάχ, πρέσβη του Κουβέιτ στις ΗΠΑ. Η κατάθεσή της «στήθηκε» από µια εταιρεία δηµοσίων σχέσεων µε την επωνυµία «Πολίτες για την Απελευθέρωση του Κουβέιτ» που χρηµατοδοτείτο από την εξόριστη κουβεϊτιανή κυβέρνηση.\nΗ σφαγή της Τιµισοάρα (1989)\nΤον ∆εκέµβριο του 1989 ο κόσµος συγκλονίζεται από την εξέγερση των Ρουµάνων κατά του δικτάτορα Νικολάε Τσαουσέσκου. Στις 17 του µηνός, κυκλοφορεί η είδηση για σφαγή εκατοντάδων διαδηλωτών στους δρόµους της πόλης Τιµισοάρα. Κανάλια και εφηµερίδες περιέγραφαν µε συγκλονιστικές λεπτοµέρειες τη σφαγή. Μια δηµοσιογραφική πηγή µάλιστα κάνει λόγο για 4.632 πτώµατα και κανένας δεν διερωτήθηκε πώς κάποιος έκατσε να µετρήσει µε τέτοια ακρίβεια τόσα κορµιά στους δρόµους. Η παραπληροφόρηση σφραγίστηκε και µε εικόνες από οµαδικούς τάφους. Αλλά κανένας δεν πρόσεξε ότι τα πτώµατα στις εικόνες ήταν σε προχωρηµένη σήψη.\nΌπως αποδείχθηκε τελικά, τα πτώµατα προέρχονταν από ένα νεκροταφείο για απόρους, όπου δεν υπήρχε πρόβλεψη για ατοµικά µνήµατα. Όσο για την εξέγερση στην Τιµισοάρα, η πραγµατικότητα ήταν εξίσου τραγική, χωρίς τις υπερβολές της προπαγάνδας, µε 72 νεκρούς και 153 τραυµατίες.\nΚαλά κάνετε να διερωτάστε!\nΈτσι, σήµερα, βλέποντας τις οθόνες σας είναι καλά να διερωτάστε: Πηγαίνει ή δεν πηγαίνει στο µέτωπο για να πολεµήσει κατά των Ρώσων ο Ουκρανός στρατιώτης που αποχαιρετά σπαρακτικά µε κλάµατα την κορούλα του, όπως δείχνει το βίντεο;\nΣύµφωνα µε στοιχεία που δηµοσιεύτηκαν στο διαδίκτυο, το αυθεντικό βίντεο έχει τραβηχτεί από ντόπιο στην πόλη Γκορλόβκα της ανατολικής Ουκρανίας, της ελεγχόµενης από ρωσόφωνους αυτονοµιστές περιφέρειας του Ντονέτσκ. Το στιγµιότυπο είναι από την οργανωµένη µετακίνηση του άµαχου πληθυσµού (γυναίκες, παιδιά και ηλικιωµένοι) από το Ντονέτσκ προς το Ροστόφ της Ρωσίας που ανακοίνωσε ο υποστηριζόµενος από τη Ρωσία ηγέτης της «Λαϊκής ∆ηµοκρατίας του Ντονέτσκ», Πουσίλιν, στις 18 Φλεβάρη.\nΥπάρχουν, βέβαια και άλλες µέθοδοι. Π.χ. η απευθείας φίµωση των ρωσόφωνων πηγών στο διαδίκτυο, το «κόψιµο» των αθλητικών και πολιτιστικών οµάδων από διοργανώσεις στο εξωτερικό…\nΠηγές: BBC.UK, Liberal.gr, theToc.gr\n• Κάνουν γαργάρα τη δεοντολογία στο βωμό της δυτικής προπαγάνδας\n• Κασουλίδης: Ο πόλεμος στην Ουκρανία δημιούργησε ένα μομέντουμ για τον EastMed\nΠροηγούμενο άρθροΗ µελέτη του Πανεπιστηµίου διαψεύδει την κυβέρνηση για τη Σχολή Θάλασσας στη Λάρνακα\nΕπόμενο άρθροΗ Ε.Ε. βρέθηκε λοιπόν να είναι η αιχµή του δόρατος απέναντι στη Μόσχα


Μουσική Βραδιά στην Αίγινα – Ιερά Μητρόπολη Υδρας\nPosted on August 2, 2013 Posted By: metropolis Categories: Uncategorized\nΣΥΛΛΟΓΟΣ ΦΙΛΛΩΝ ΙΕΡΑΠΟΣΤΟΛΗΣ ΟΡΘΟΔΟΞΟΥ ΕΚΚΛΗΣΙΑΣ ΤΗΣ ΚΟΡΕΑΣ\nΜε επιτυχία πραγματοποιήθηκε και φέτος η «Μουσική Βραδιά»από τον Σ.Φ.Ι.Ο.Ε. Κορέας και ενημέρωση του κοινού για το Ιεραποστολικό έργο που επιτελείται στην Ι.Μ. Κορέας, από τον Σεβασμιώτατο Μητροπολίτη Κορέας & Έξαρχο Ιαπωνίας κ. Αμβρόσιο και τους συνεργάτες του. Κατάμεστο το προαύλιο του Ι.Ν. Αγίας Βαρβάρας –Μαραθώνα από ντόπιους και επισκέπτες που για πρώτη φορά πληροφορήθηκαν την ύπαρξη Ιεραποστολικού κλιμακίου στην χώρα της «Πρωινής Γαλήνης» όπως αποκαλούν την Κορέα.\nΤην εκδήλωση άνοιξε ο Γραμματέας του Συλλόγου κ. Νεκτάριος Λαβούτας ο οποίος ευχαρίστησε το κοινό για την παρουσία του, τον εφημέριο του Ι.Ν. π. Εμμανουήλ και το εκκλησιαστικό συμβούλιο για την φιλοξενία. Ακολούθησε σύντομη ομιλία της ταμία του Συλλόγου κ. Μαρία Κουνάδη-Στενάκη με θέμα «Το έργο της Ι.Μ. Κορέας». Στη συνέχεια έγινε προβολή dvd με στιγμιότυπα από τις κατασκηνώσεις της Ι.Μ. Κορέας στο Pusan,τις δραστηριότητες των παιδιών και των στελεχών της κατασκήνωσης.\nΤο θέμα της μουσικής βραδιάς «Τραγούδια από τον ελληνικό Κινηματογράφο», ενθουσίασε το κοινό. Το ίδιο και η ερμηνεία της ταλαντούχας Παναγιώτας Παπαδοπούλου και του καταξιωμένου μουσικού Αλέξη Στενάκη, που την συνόδευσε στο πιάνο. Ελληνικός Κινηματογράφος δεν εννοείται χωρίς χιουμοριστικές «ατάκες», έτσι έγινε προβολή αποσπασμάτων ταινιών με πρωταγωνιστές γνωστούς κωμικούς.\nΤέλος, την εκδήλωση έκλεισε ο Πανοσιολογιότατος Αρχ. π. Αμφιλόχιος ο οποίος είπε χαρακτηριστικά «…Αυτές οι εκδηλώσεις είναι μία ευκαιρία να βάλουμε στο μυαλό μας το πόσο σπουδαίο έργο γίνεται τόσο μακριά από εμάς από έναν συμπατριώτη μας, έναν Αιγινήτη Ιεραπόστολο τον Σεβ. Μητροπολίτη Κορέας κ. Αμβρόσιο. Αν δεν μπορούμε να του δώσουμε τίποτα άλλο, τουλάχιστον να κάνουμε μια προσευχή. Να ευχόμαστε στην προσευχή μας γι΄ αυτούς τους ανθρώπους που άφησαν σπίτι, οικογένεια, πατρίδα για να διακονήσουν τον λόγο του Θεού, να σκορπίσουν την αλήθεια και να διδάξουν το Ευαγγέλιο….».\nΚαλό Δεκαπενταύγουστο, Καλή Παναγιά.


Τα κωδωνόπα Π.Β. Σαλαπασίδου – Υψηλάντη (Διήγηση Χαλδίας)\nΈνας Κρεμέτες ασόν Αληθινόν, ασήν μαχαλάν, για ασά Ζεμπερέκια, καλά ‘κ̌ι ξέρω, επή(γ)εν σόν Καλόγερον να ξαβουρεύκεται. Οντάν εσέβεν ΄ς ση Εκκλησίαν απέσ’, ο Καλόγερον ετέρεσεν ΄ς ση τσ̌άπουλας ατ’ ΄ς σα μυτία απάν’ είχ̌εν από τρία μικρά κωδωνόπα ασ’ εκείνα ντο βάλνε σοι πετειναρίων τα ποδάρια̤. Ο καλόγερον εσ̌άσ̌εψεν και τ’ ομμάτια̤ τ’ επέμναν ‘ς σα κωδωνόπα και πριχού αρχίζ’ το ξαβούρεμαν, ερώτεσεν ατον :\nΝτο είναι ατά τα κωδώνια ντο έχ̌εις ΄ς σα ποδάρια̤ σ’ ;\n«Να έχω την ευχή σ’», είπεν ατον, ατά φορώ ατα να κρούγ’νε και να δίγ’νε χαπάρ’ ‘ς σα μυρμήκας να φεύ’νε, να σακουεύνε ασην στράτα μ’ να μη πατώ ατα και πέρ’ ατα ΄ς σην γούλα μ’, τρανόν αμαρτίαν είπαν εμέ, έν’ !\nΑτώρα διπλά εσ̌άσ̌εψεν ο καλόγερον, εθάρεσεν έναν τρανόν θεοφοβούμενον άνθρωπον έχ̌’ να ξαβουρεύ. Κάθκα είπεν ατόν και ‘πε με τα αμαρτίας ίσ’.\n- Δέσποτα μ’, είπεν ατότε ο Κρεμέτες, πριχού λέ(γ)ω σε τα πολλά και τα τρανά αμαρτίας ιμ’ ας λέ(γ)ω σε πρώτα πρώτα πως ΄ς σο βρακοζών ιμ’ είμαι πίγς, και ΄ς σο σιλάχι μ’ ολίγον μουρτάρτ’ς. Ντο να λέ(γ)ω σε ; Κορίτσα̤, παντρεμέντς γαρήδας και χ̌οράδες κανενός χατήρ’ κ̌ι εχάλασα.\n- Ατότε ο καλόγερον με τ’ έναν τρανόν χολήν, εκλώστεν κ’ είπεν ατον : Εσ̌έκ’ ερίφ’, ατότε τα κωδώνια̤ ΄ς σο βρακοζών’ ισ’ έπρεπεν να βάλτς, γιόκ ‘ς σα τσάπουλα σ’.\nΟ Μαξίμς - Κώστα Ιωαννίδη (Διήγηση Γίμερας)\nΟ Μαξίμς ο Γιμερίτες έτον πολλά μασχαρά̤νος και ετοιμόλογος. Απέσ’ ‘ς σο χωρίον όλ’ πα εγάπαναν ατον. Έναν χρόνον τ’ εμπονέσ̌τεα, εθέκαν ΄ς σ’ ομμάτ’ τα κοσάρας τη Χατζη-Σάββα η Γιωρίκα. Έταν πολλά παχ̌υμένα.\nΠαιδία ! είπεν τοι συντρόφ’ς ατ’ : δύο τρία μήνας κι άλλο και θα πάμε ΄ς σο τσ̌όλ τη Ρουσίαν, οφέτος ας εφτάμε καλά εμπονέσ̌τα̤. Εγώ θα φέρω τα κοσάρας. Εσείν φέρτε το ρακίν. Κούζομαι και τον κεμεντζετζήν τον Σαββέλην και βούρ πατλασούν !.\nΝέπρε Μαξίμ, είπαν ατον, και που θα ευρίκ’ς τα κοσάρας ; ΄Σ ση γούλαν εσουν ‘κ̌’ ερούξεν, είπεν ατς.\nΜεσάνυχτα περασμένα ο Μαξίμ’ς επήγεν στέρα̤- στέρα̤ εσέβεν ΄ς σο μαντίν τη Χατζή Σάββα. Η Ναζή η γυναίκα τη Χατζή Σάββα επόνεν το δόντ’ ατς, κι ομμάτ’ απάν’ ‘κ̌ έγκεν. Άμον το έκ’σεν τη λαχουσ̌ίν τη μαντρί εφοέθεν για μ’ έρθεν αλεπόν ΄ς σα κοσάρας. Έπσ̌εν έναν δαδίν και έτρεξεν ΄ς σο μαντρίν. Όνταν εσέβεν απές ντο τερεί ! Ο Μαξίμ΄ς κρατεί έναν πετεινόν. Νέπρε Μαξίμ λέει ατόν, ντ’ εφτάς αδαπέσ’ ; Στα, λέει ατεν ο Μαξίμ’ς, θεία Ναζή μ’ αχπαράεσαι, έρθα να τερώ τα κοσάρας ιμ’ αν έχνε ωβγόν.\nΝε γουρζουλόσπαχτε λέει ατον η Ναζή, μά̤ερ τα πετεινάρια̤ πα οβάζ’νε ; Πολλά τσα̤τίνενα είσαι θεία Ναζή λέει ο Μαξίμ’ς. Αδαπέσ’ ΄ς σην σκοτίαν, την πίσσαν εθέλ΄νες να εχώριζα τα πετεινάρια̤ ας σα κοσάρας !\nΠηγή : Ποντιακή Εστία, Τεύχη 28-29


Οι κούνουπες | www.moriasnow.gr\nΆρθρο | Δευ, 19/10/2015 - 22:43\nΤ’ ανθρωπάκια του χωριού φτύνανε μαύρη λάσπη όλη μέρα στις σποριές, κολυμπημένα στον ιδρώτα λούφαζαν στις στρωμνές τους τα βράδια με το μάτι τους γατίσιο και την ψυχή τους άγρια σαν πιράνχας να ονειρεύονται το στέρφο χωράφι τους, πλούσιο και καρπερό. Χαίρονταν στις γιορτές, άνοιγαν τα σπίτια τους διάπλατα στους καλεσμένους, με τους αγίους τις Κυριακές φωτογραφίζονταν να δείξουν πως είναι χορτοφάγα και όχι ανθρωποφάγα.\nΕρχόταν ο πολιτικός και τα ανθρωπάκια του χωριού, τον άκουγαν και χασμουριόνταν. Έτσι είχαν φτιαχτεί κι έτσι έμεναν. Φτιαγμένα δίχως γνώμη, δίχως βούληση, δίχως άρνηση. Φοβόνταν τη βίτσια του εθνικού πολιτικού και έσκυβαν κεφάλι στην κάλπη εμπρός.\n<< Έχω κι άλλα… Λουτρό κάνω στο πλυσταριό της παπαδιάς, ξεσκορτσάζομαι με κεραμίδι, η σόμπα μου είναι γερασμένη, το κρύο μού ’χει σκουριάσει τα σπονδύλια. Το νοικοκυριό μου λασπότοπος, η αίθουσα γεμάτοι ποντίκαρους, ροκανίζουν θρανία και βιβλία. Οι ποντικίνες τη νύχτα μου επιτίθενται και μου τρώνε τη μύτη. Κάντε κάτι να γίνει σπίτι τούτο το αχούρι… >>\nΓέλασε. << Εντάξει, ό,τι θες! >> Μύρισε ο χρόνος ψέμα, μύρισε και ο τέντζερης του πρόεδρου λαγό στιφάδο! Το ‘κοψε προς τα κει και οσφραίνοντας τη μύτη του σαν γάτος άνοιξε την πόρτα και μπήκε μέσα.


Συνήθως το καλοκαίρι οι μαμάδες φοβόμαστε τη θάλασσα για την πιθανότητα ατυχημάτων. Παρόλα αυτά η ζέστη σηματοδοτεί μια σειρά από ολοκαίνουργια, πιθανά ατυχήματα που δεν σχετίζονται με τα θαλασσινά μπάνια.\nΟι παρακάτω προφυλάξεις θα σας βοηθήσουν να μειώσετε τις πιθανότητες να γίνουν πραγματικότητα:\nΕντός του σπιτιού\nΟι υψηλές θερμοκρασίες μας αναγκάζουν να κρατάμε για πολύ ώρα τα παράθυρα ανοιχτά. Μην ξεχάσετε να τοποθετήσετε από νωρίς, ασφάλειες σε όλα τα παράθυρα μέσα στο σπίτι σας. Μην θεωρήσετε ότι τα συρμάτινα παραβάν είναι αρκετά γιατί ένα δυνατό ή μεγαλόσωμο μωρό μπορεί να τα σπρώξει.\nΣε περίπτωση που το σπίτι σας ή τα σπίτια των φίλων σας, δεν έχουν ασφάλειες στα παράθυρα, θα πρέπει να βεβαιωθείτε ότι δεν ανοίγουν περισσότερο από 15 εκατοστά. Επίσης σημαντικό είναι να ελέγξετε ότι δεν υπάρχει τρόπος να τα φτάσει το παιδί και να τα ανοίξει περισσότερο. Μην το δελεάζετε βάζοντας κάτω από τα παράθυρα, έπιπλα ή παιχνίδια ή οτιδήποτε άλλο πάνω στο οποίο μπορεί να σκαρφαλώσει ένα μωρό και να φτάσει το στόχο του. Ιδανικά, επιλέξτε την ανάκληση που είναι ασφαλής και δροσίζει το χώρο.\nΑντίστοιχα, ελέγξτε τις πόρτες. Όταν κάνει ζέστη τις κρατάμε ανοιχτές προκαλώντας τα ερπετά να μπουν μέσα αλλά και τα μωράκια να βγουν έξω και να κινδυνεύσουν. Βεβαιωθείτε ότι όλες οι πόρτες είναι κλειδωμένες, και μην ξεχάσετε τις συρόμενες.\nΕκτός του σπιτιού – Παιδική χαρά\nΈξω από το σπίτι, όποια εποχή κι έχουμε, μην παίρνετε ποτέ τα μάτια σας από το μωρό που περπατάει ή μπουσουλάει.\nΕιδικά όμως το καλοκαίρι που ο καιρός είναι καλός και επισκέπτεστε συχνά τις παιδικές χαρές, θα πρέπει να είστε ιδιαίτερα προσεκτική με τις κούνιες αλλά και όλα τα παιχνίδια. Βεβαιωθείτε ότι ο εξοπλισμός της παιδικής χαρά απέχει τουλάχιστον δυο μέτρα από φράχτες ή τοίχους και ότι υπάρχει κάποια προστατευτική επιφάνεια από κάτω . Εξηγήστε στο παιδί ότι πρέπει να κρατιέται και με τα δυο χέρια όταν βρίσκεται επάνω στην κούνια, να κάθεται στο κέντρο και να μην προσπαθεί να κατέβει, παρά μόνο όταν η κούνια σταματήσει εντελώς να κινείται. Επίσης, μην παραλείψετε να του πείτε να μην πηγαίνει κοντά στις κούνιες όταν είναι άλλα παιδιά επάνω γιατί κινδυνεύει να χτυπήσει σοβαρά.\nΌταν κατεβαίνει από την τσουλήθρα αποτρέψτε το από το να κατεβαίνει με το κεφάλι και μάθετε του να προσέχει τα άλλα παιδιά που βρίσκονται στη βάση ή στην κορυφή. Μην το βάζετε σε μεταλλικές τσουλήθρες όταν κάνει ζέστη, εάν δεν τις έχετε ακουμπήσει πρώτα για να βεβαιωθείτε ότι δεν καίνε. Ο ήλιος μπορεί να τις ζεστάνει τόσο πολύ που να προκαλέσουν εγκαύματα στο παιδί.\nΜην αφήνετε το παιδί να κάθεται κάτω εάν έχει γρασίδι ή χόρτα χωρίς ένα προστατευτικό ύφασμα ή εάν δεν είστε σίγουρες ότι το σωματάκι του είναι καλυμμένο με ρούχα. Εάν ακουμπήσει το δέρμα του και κοκκινίσει θα πρέπει να το καθαρίσετε καλά με σαπούνι και νερό και εάν χρειαστεί να εφαρμόσετε μια αντιισταμινική κρέμα.\nΑπολαύστε τις ωραίες ημέρες με ασφάλεια!


Προσθήκη μηνών σε ημερολόγιο στον Publisher - Publisher\nΠροσθήκη μηνών σε ημερολόγιο στον Publisher\nΑνοίξτε τη δημοσίευση ημερολογίου που θέλετε να αλλάξετε.\nΣτο το Σχεδίαση σελίδαςκαρτέλα, κάντε κλικ στην επιλογή Αλλαγή προτύπου.\nΣτο το διαλόγου Αλλαγή προτύπου, κάντε κλικ στην επιλογή Ορισμός ημερομηνιών ημερολογίου.\nΣτο παράθυρο διαλόγου Ορισμός ημερομηνιών ημερολογίου, προσθέστε τους μήνες που θέλετε.\nΤέλος, στο παράθυρο διαλόγου Αλλαγή προτύπου, διαλέξτε την αλλαγή του υπάρχοντος ημερολογίου επιλέγοντας Εφαρμογή προτύπου στην τρέχουσα δημοσίευση ή δημιουργήστε ένα νέο ημερολόγιο επιλέγοντας Δημιουργία νέας δημοσίευσης με χρήση του κειμένου και των γραφικών μου.\nΣημαντικό: Αυτό λειτουργεί μόνο για ημερολόγια που έχουν δημιουργηθεί χρησιμοποιώντας ένα από τα ενσωματωμένα πρότυπα, τα οποία εγκαθίστανται στον υπολογιστή σας όταν εγκαθιστάτε τον Publisher. Επίσης, δεν μπορείτε να προσθέσετε μη συνεχόμενους μήνες. Για παράδειγμα, δεν μπορείτε να προσθέσετε τον Αύγουστο και το Νοέμβριο χωρίς το Σεπτέμβριο και τον Οκτώβριο. Ωστόσο, μπορείτε να χρησιμοποιήσετε αυτήν τη διαδικασία για να αλλάξετε το μήνα σε ένα ημερολόγιο ενός μηνός.\nΠροσθήκη νέας σελίδας μήνα με μη αυτόματο τρόπο\nΣτο τμήμα παραθύρου Περιήγηση σελίδας στα αριστερά, κάντε δεξί κλικ στη σελίδα που βρίσκεται επάνω από εκεί όπου θέλετε μια νέα σελίδα και, στη συνέχεια, κάντε κλικ στην εντολή Εισαγωγή σελίδας ή Εισαγωγή αντιγράφου σελίδας.\nΕάν επιλέξατε Εισαγωγή αντιγράφου σελίδας, τότε τελειώσατε. Ένα αντίγραφο σελίδας έχει εισαχθεί κάτω από την πρωτότυπη σελίδα. Εάν επιλέξατε Εισαγωγή σελίδας, ενεργοποιήστε τις επιλογές που θέλετε.\nΤώρα, επεξεργαστείτε τον νέο μήνα με τις σωστές ημερομηνίες.\nΠερισσότερες πληροφορίες για τα ημερολόγια\nΑλλαγή του μήνα σε ένα ημερολόγιο\nΑλλαγή των ημερομηνιών σε ένα ημερολόγιο\nΠροσθήκη σελίδων ημερολογίου\nΠροσθήκη αργιών σε ένα ημερολόγιο


Τριών Ιεραρχών: Οι ηγέτες της δράσης - ΕΚΚΛΗΣΙΑ ONLINE\nΣάββατο, 30 Ιανουαρίου 2021 08:20\nΑρχική » ΝΕΑ » Τριών Ιεραρχών: Οι ηγέτες της δράσης\nΩς Ιεράρχες εμφανίζονται ηγέτες της δράσης , επιλύουν προβλήματα , δεν σχολιάζουν την πραγματικότητα.\nΣυμμετέχουν διαμορφώνοντας τις κοινωνικές συνθήκες με νέες αντιλήψεις για τη ζωή, οι οποίες πηγάζουν από το λόγο του Ευαγγελίου και δεν είναι λίγες οι φορές που ο πατερικός λόγος γίνεται ανατρεπτικός και επαναστατικός έναντι της καθεστηκυίας τάξης πραγμάτων.\nΟ λόγος δηλ. δεν κοινωνεί δια της σοφιστείας και της δημαγωγίας για να ικανοποιήσει το θυμικό και του εαυτού τους και του ακροατηρίου.\nΌταν απέναντι βρίσκεται η αίρεση και η κακοδοξία εκεί ο λόγος θα γίνει αντιρρητικός με όλη τη σημασία της λέξης.\nΌταν , επίσης, θα βρεθεί αντιμέτωπος με την αλαζονεία της κοσμικής και πολιτικής εξουσίας δεν υποχωρεί ατάκτως.\nΟ καιροσκοπισμός για να κερδίσει κανείς αξιώματα και θέσεις και να καταπιεί αργότερα αδιαμαρτύρητα τα όποια ανομήματα δεν αποτελεί στοιχείο συμπεριφοράς των αγίων.\nΓνωστή σε όλους η σφοδρή κριτική του Μ. Βασιλείου εναντίον των ιδεών του αυτοκράτορα Ουάλη, γνωστή η παραίτηση του Γρηγορίου από τον πατριαρχικό θρόνο Κων/πολης χάριν της ειρήνευσης του λαού, πασίγνωστη η καταπολέμηση των αντιλήψεων περί πλούτου από τον Ιωάννη.\nΗ αλήθεια ως μέγα φιλοσοφικό ζήτημα από την εποχή του Αριστοτέλη που μίλησε για την αντιστοιχία νοήματος και πράγματος, αλλά και ως πρόβλημα ερμηνείας μεταξύ νοήματος και ονόματος απασχολεί έντονα τον πατερικό λόγο και οι απαντήσεις που δίνονται έχουν να κάνουν περισσότερο με τη ζώσα εμπειρία και αλήθεια της καθολικής Εκκλησίας παρά με επιστημονικά κριτήρια της μετα-διαφωτιστικής εποχής.\nΌπως όλοι κατανοείτε η αλήθεια ενός λόγου δεν εξαρτάται μόνο από το περιεχόμενό του, αλλά και από την «πίστη» δηλ. την εμπιστοσύνη που χαίρει ο ομιλητής.\nΜόνον όταν ο ομιλητής είναι φορέας μιας αυθεντικής, γνήσιας ιδέας υπάρχει η ευγενής πιθανότητα ο λαός να εμπιστευτεί τα λόγια του.\nΟ λαός , το ποίμνιο τούς αποδέχεται και τούς εμπιστεύεται επειδή γνωρίζει ότι ο λόγος της αγάπης τούς διακατέχει. Οι ίδιοι εκτός του λόγου, διακονούν και την τράπεζα, τα κοινωνικά προβλήματα, τον ανθρώπινο πόνο, τα γηρατειά και ό τι έχει να κάνει με την ανθρώπινη ύπαρξη.\n30 Iανουαρίου : Η εύρεση της εικόνας της Παναγίας της Τήνου- Προσευχή στη ΜεγαλοχαρηΙερά Μητρόπολη Ελμπασάν: Προσευχή μέσα στα χιόνια


Κλειστό σήμερα λόγω χιονοθύελλας\nΒελτιώνονται οι καιρικές συνθήκες αύριο και το ΧΚΠ θα λειτουργήσει κανονικά.\nΌπως σας είχαμε προαναγγείλει από χτες το απόγευμα, κλειστό παρέμεινε το ΧΚ Παρνασσού σήμερα, λόγω θυελλωδών ανέμων. Στις πίστες έπεσε επιπλέον 30-40 εκ. φρέσκο χιόνι. Οι ισχυροί άνεμοι που φύσαγαν παράλληλα με τη χιονόπτωση, παρέσυραν το χιόνι από τα πιο ψηλά σημεία του βουνού στα πιο υπήνεμα και έχουν δημιουργηθεί μεγάλα ανεμοσούρια.\nΑύριο ο καιρός βελτιώνεται σημαντικά και στο ΧΚΠ θα λειτουργήσουν\nΑΝΑΒΑΤΗΡΕΣ: Αφροδίτη, Αίολος, Βάκχος, Ήρα, Παν και baby 1.\nΠΙΣΤΕΣ: Αφροδίτη (1, 1α), Βάκχος (2, 15α), Αίολος (4), Περικλής (5), Διηάνειρα (12), Παν (10), Ήρα (7 & 7α) και baby 1 & 2.\nΚΑΙΡΟΣ: Αναμένουμε νεφώσεις με διαστήματα ηλιοφάνειας. Οι άνεμοι θα πνέουν ισχυροί – μέτριοι ΒΑ και η θερμοκρασία θα κυμαίνεται μεταξύ -9C και -6C.\nΩΡΑΡΙΟ: Το ωράριο του ΧΚΠ θα είναι 08:00-16:00 (τελευταία κάθοδος Αφροδίτης 16:30).


Τυρόψωμο αφράτο | Συνταγή | Argiro.gr\nΣυνταγές Αλμυρές Συνταγές Ζύμες Ψωμιά Τυρόψωμο αφράτο\nΜια καταπληκτική συνταγή για τυρόψωμο αφράτο που θα τους ξετρελάνει όλους.\nΦουσκωτό και αφράτο τυρόψωμο σε μπουκιές, με ελαιόλαδο και βότανα! Η συνταγή αυτή απλά δεν υπάρχει! Φτιάξτε το στην πρώτη... περισσότερα\nΦουσκωτό και αφράτο τυρόψωμο σε μπουκιές, με ελαιόλαδο και βότανα! Η συνταγή αυτή απλά δεν υπάρχει! Φτιάξτε το στην πρώτη ευκαιρία\n1/2 κ.γ. κρεμμύδι αποξηραμένο\n1/2 κ.γ. πάρπικα καπνιστή ή γλυκιά\nΞεκινάμε να φτιάξουμε το αφράτο τυρόψωμο, βάζοντας πρώτα σε μπολ ανάδευσης το χλιαρό νερό, τη μαγιά και τη ζάχαρη, ανακατεύουμε να διαλυθεί η μαγιά και αφήνουμε μέχρι να ενεργοποιηθεί και να αφρίσει.\nΌταν η ζύμη αρχίσει να μαζεύει, με την προσθήκη του αλευριού, τη μαζεύουμε σε μπάλα με το χέρι.\nΤην αδειάζουμε σε αλευρωμένη επιφάνεια και τη ζυμώνουμε για 5 με 10 λεπτά με δυνατές κινήσεις με τις άκρες των δαχτύλων.\nΣκεπάζουμε με νωπή πετσέτα ή μεμβράνη και την αφήνουμε σε ζεστό σημείο για 40 λεπτά.\nΑφού ανέβει η ζύμη, τη χωρίζουμε σε 15 κομμάτια.\nΠλάθουμε μπαλάκια ζύμης, αλευρώνουμε μαχαίρι ή ψαλίδι κουζίνας και τα κόβουμε στη μέση.\nΑνακατεύουμε σε μπολ το λιωμένο βούτυρο, το λάδι και τα βότανα-μπαχαρικά με κουτάλι.\nΠεριχύνουμε τα κομματάκια ζύμης.\nΑπαλά ανακατεύουμε να ντυθούν με τα μυρωδικά και να λαδωθούν παντού.\nΠασπαλίζουμε με το μισό τυρί.\nΘέλουμε κάθε μπαλάκι ζύμης να καλυφθεί από λάδι, βότανα, μπαχαρικά και τυρί.\nΣε μεγάλη φόρμα δαχτυλίδι (τυλίξτε τη με αλουμινόχαρτο απέξω για να μην τρέξει λάδι) ή στρογγυλό ταψί 26-28 εκ. (ντύστε το με λαδόκολλα να ξεφορμάρεται εύκολα) αραδιάζουμε τα μπαλάκια ζύμης σε μια στρώση στην αρχή και ύστερα από πάνω όσα περισσέψουν σε δεύτερη στρώση.\nΑφήνουμε σε ζεστό σημείο για 45 λεπτά να φουσκώσει.\nΨήνουμε σε καλά προθερμασμένο φούρνο στους 170°C για περίπου 25 λεπτά μέχρι να ροδίσει.\nΓια πιο τραγανό αποτέλεσμα, αφού ψηθεί, το βγάζουμε από το ταψί και το ακουμπάμε σε σχάρα.\nΑφήνουμε να ψηθεί για λίγα ακόμα λεπτά.\nΖεστό είναι μοναδικό, τρώγεται σαν σνακ ή με πράσινη σαλάτα.\nBrunch Πρωινό Συνταγές για ψωμί Τυρόψωμο Ψωμιά


Νοέμβριος 2012 – Ιστολόγιο 1ου Εργαστηριακού Κέντρου (Ε.Κ.) Άμφισσας\nΗμερομηνία Νοέμβριος 18, 2012\nΣε συνέχεια της περυσινής χρονιάς, ο Τομέας Πληροφορικής συνεχίζει την υποστήριξη των μαθημάτων του με την δημιουργία ηλεκτρονικών τάξεων (electronic classes, e-classes). Σε αυτές τις τάξεις, τόσο οι φίλοι μαθητές όχι μόνο του σχολείου μας, αλλά και άλλων σχολείων, όσο και οι αγαπητοί εκπαιδευτικοί άλλων σχολείων που διδάσκουν τα μαθήματα αυτά, μπορούν να βρούν χρήσιμο υλικό που χρησιμοποιούμε εμείς για να υποστηρίξουν τα μαθήματά τους: συλλογή συνδέσμων (links), φύλλα εργασίας, ασκήσεις, σημειώσεις, διαγωνίσματα, λογισμικά κ.ά.\nΔίκτυα Υπολογιστών Ι, διδάσκων Χρήστος Ρέτσας, ηλ. διεύθυνση tiny.cc/retsas-diktya1\nΛειτουργικά Συστήματα Ι διδάσκων Χρήστος Ρέτσας, ηλ. διεύθυνση tiny.cc/retsas-ls1\nΒασικές Υπηρεσίες του Διαδικτύου, διδάσκων Χρήστος Ρέτσας, ηλ. διεύθυνση tiny.cc/retsas-internet\nΔίκτυα Υπολογιστών ΙΙ, διδάσκων Χρήστος Ρέτσας, ηλ. διεύθυνση tiny.cc/retsas-diktya2\nΛετουργικά Συστήματα ΙΙ, διδάσκων Χρήστος Ρέτσας, ηλ. διεύθυνση retsas-linux.weebly.com\nΕφαρμογές Πολυμέσων, διδάσκων Χρήστος Ρέτσας, ηλ. διεύθυνση tiny.cc/retsas-multimedia


Το 19ο Φεστιβάλ Ντοκιμαντέρ Θεσσαλονίκης 20 και 21 Απριλίου... - Flashnews.gr\nΤο 19ο Φεστιβάλ Ντοκιμαντέρ Θεσσαλονίκης 20 και 21 Απριλίου στα Χανιά\nΗ κινηματογραφική λέσχη cineΙστορίες του Φεστιβάλ Κινηματογράφου Χανίων σε συνεργασία με το Φεστιβάλ Ντοκιμαντέρ Θεσσαλονίκης, η Περιφερειακή Ενότητα Χανίων και ο Δήμος Χανίων παρουσιάζουν την Πέμπτη 20 και την Παρασκευή 21 Απριλίου 2017 (6:30-11:30μμ) στο Πνευματικό Κέντρο Χανίων το 19ο Φεστιβάλ Ντοκιμαντέρ Θεσσαλονίκης στα Χανιά.\nΓια μια ακόμη χρονιά ένα ξεχωριστό κινηματογραφικό ταξίδι που διοργανώνεται κάθε χρόνο από το τμήμα προγράμματος του Φεστιβάλ Ντοκιμαντέρ Θεσσαλονίκης σε συνεργασία με τοπικούς φορείς σε όλη την χώρα φτάνει και στα Χανιά. Ένα ταξίδι που ξεκινά από τη Βόρεια Ελλάδα, τη Μακεδονία και τη Θράκη και φτάνοντας μέχρι την Πελοπόννησο και την Κρήτη.\nΑποκαλυπτικά και εξαιρετικά ανθρώπινα, τα ντοκιμαντέρ που συμμετείχαν στο 19ο Φεστιβάλ Ντοκιμαντέρ Θεσσαλονίκης – Εικόνες του 21ου αιώνα και ανασυνθέτουν τη σύγχρονη πραγματικότητα σε όλες τις εκφάνσεις της. Ντοκιμαντέρ από ένα ευρύ θεματικό φάσμα που συγκροτεί ένα πολύμορφο καλειδοσκόπιο του κόσμου μας θα προβληθούν στο διήμερο των προβολών στα Χανιά. Πολιτικά και κοινωνικά ζητήματα, εικόνες της κρίσης, ανθρώπινα δικαιώματα, πορτρέτα ανθρώπων με ξεχωριστές ιστορίες ζωής, Τέχνη, παραδόσεις, αλλά και μνήμες από το παρελθόν, προσκαλούν το κοινό σε ένα συναρπαστικό κινηματογραφικό ταξίδι. Ένα ταξίδι το οποίο γίνεται για 9η χρονιά με την συνεργασία της Πολιτιστικής Εταιρείας Κρήτης και του Φεστιβάλ Ντοκιμαντέρ Θεσσαλονίκης και την σταθερή υποστήριξη της Περιφερειακής Ενότητας Χανίων και του Δήμου Χανίων.\n18:30 – 19:40 / Δεύτερη ζωή - Από αγκάθι ρόδο/50΄/ Σκην. Νικόλ Αλεξανδροπούλου/\nΟ Δημήτρης ζει χάρη στην καρδιά του Νικόλα που «έφυγε» σε τροχαίο, ο Εμμανουήλ ζει χάρη στο ήπαρ μιας άγνωστής του γυναίκας που χάθηκε πρόωρα. Και οι δύο απέκτησαν μια δεύτερη ζωή χάρη στην εσωτερική δύναμη των συγγενών δύο άλλων οικογενειών και το σύγχρονο «θαύμα» της μεταμόσχευσης. Γιατί όμως η Ελλάδα βρίσκεται στις τελευταίες θέσεις της Ευρωπαϊκής Ένωσης στη δωρεά οργάνων; Ο Γιώργος Πυρπασόπουλος μιλάει με μεταμοσχευμένους, συγγενείς ασθενών και χειρουργούς για το μεγαλείο της δωρεάς μοσχευμάτων, τις τεράστιες λίστες αναμονής, των αγώνα δρόμου των γιατρών, τα προβλήματα του συστήματος.\nΣόλων, Ταξίδι στο χρόνο/ 20΄ / Σκην. Γιάννης Αδρίμης /\nΟ Σόλων Λέκκας, που γεννήθηκε το 1946 στην Πηγή της Λέσβου, αποτελεί ιδιαίτερη περίπτωση ερασιτέχνη αυτοδίδακτου τραγουδιστή. Τραγουδά παραδοσιακά τραγούδια της Μυτιλήνης, μικρασιάτικα, καθώς και αμανέδες. Ο Σόλωνας, χτίστης και λιθοξόος στο επάγγελμα, πρεσβεύει μια εποχή που χάνεται και που με τη χαρακτηριστική φωνή του την τραγουδάει και την προσφέρει απλόχερα στις επόμενες γενιές. Μέσα από μια ιδιαίτερη διαδρομή, μας μεταφέρει με τους αμανέδες τον διαχρονικό επίγειο πόνο του ανθρώπου, διασώζοντας μουσικούς θησαυρούς που έχουν μπολιαστεί στο χώμα της Λέσβου και στο βορειοανατολικό Αιγαίο.\n19:50-20:55 / Ο ξυλουργός και η γυναίκα του/ 16΄ / Σκην. Κωνσταντίνος Γεωργόπουλος\nΜέρες της λίμνης / 48΄/ Σκην. Πανδώρα Μουρίκη\nΕμείς, η κοινωνία των ανθρώπων, έχουμε συνηθίσει να λέμε: «εμείς και η Φύση». Μήπως όμως είμαστε ένα με την Φύση κι όχι δίπλα ή απέναντι; Το ντοκιμαντέρ αυτό, που εξελίσσεται στη λίμνη Κερκίνη, προσεγγίζει την κοινή πορεία του οικοσυστήματος και των κατοίκων των παραλίμνιων χωριών. O Παναγιώτης Χατζηγιαννίδης γεννήθηκε, ζει κι εργάζεται στην Κερκίνη. Παρακολουθούμε τη ματιά του, τις αντιδράσεις τις δικές του και της κοινωνίας, τα διαφορετικά πρόσωπα της λίμνης που το χειμώνα χάνει το νερό της και την άνοιξη γεμίζει, τα πουλιά, τα φυτά και τα δέντρα, τους ανθρώπους, σ’ ένα αέναο σμίξιμο, οδυνηρό αλλά κι ευεργετικό.\n21:10 – 22:50 / Που είσαι Σιγκάλ; / 98΄ / Σκην. Άγγελος Ράλλης\nΤο 2014, το Ισλαμικό Κράτος κατέκτησε την πόλη Σινγκάλ και απήγαγε 3.000 γυναίκες Γεζίντι. Σ’ ένα έρημο ορυχείο άνθρακα στα τουρκικά σύνορα, Γεζίντι πρόσφυγες προσδοκούν την ασφαλή επιστροφή τους. Μέσα από τα μάτια ενός ηλικιωμένου, ενός εφήβου και μιας οικογένειας, το ντοκιμαντέρ παρουσιάζει τα διλήμματα αυτής της διωκόμενης θρησκευτικής μειονότητας. Η οικογένεια Χαβίντ μιλάει στο τηλέφωνο με την απαχθείσα κόρη τους και προσπαθεί απεγνωσμένα να εξαγοράσει την ελευθερία της μέσα από ένα δίκτυο μεσαζόντων. Ο πόνος γίνεται ακόμα πιο ανυπόφορος όταν επισκέπτονται τη Σινγκάλ, που έχει καταστραφεί ολοσχερώς.\n18:30-19:55 / Ο μεγάλος περίπατος της Άλκης / 85΄/ Σκην. Μαργαρίτα Μαντά\n΄Ενας κινηματογραφικός περίπατος στην πολυτάραχη ζωή και στο πλούσιο έργο της συγγραφέως Άλκης Ζέη. Μια ζωή που κουβαλάει μέσα της ολόκληρη την ιστορία της Ελλάδας του 20ού αιώνα κι ένα έργο που έχει αναγνωριστεί διεθνώς και συνεχίζει να αναγνωρίζεται, επηρεάζοντας πολλές γενιές ανθρώπων. Η Άλκη Ζέη εξομολογείται, καθώς τη συνοδεύουν στο μοντάζ και οι μαρτυρίες της αδελφής της, Ελένης Κόκκου, και των αγαπημένων φίλων και συνοδοιπόρων της,του σκηνοθέτη Μάνου Ζαχαρία και του ποιητή Τίτου Πατρίκιου.\n20:10-21:15/ Ο Ελκόμενος επί κρημνού, Κρήτη 1947/66΄/ Σκην. Κώστας Νταντινάκης\nΚρήτη, 1947. Ενώ στα Χανιά μαίνεται ο Εμφύλιος, τα μεσάνυχτα της 1ης Αυγούστου, παρακρατικοί της ομάδας Παύλου Γύπαρη απάγουν δολίως από το σπίτι του τον αγωνιστή ιερέα του ΕΑΜ Νικόλαο Αποστολάκη και αφού τον βασανίζουν απάνθρωπα τον πετούν στον Κόκκινο Γκρεμό κοντά στις φυλακές Καλαμίου. Η σύζυγός του εκτοπίζεται από το Νεροχώρι Αποκορώνου όπου διέμεναν, ενώ τα πέντε παιδιά τους συνεχίζουν να διώκονται μέχρι τις πανεπιστημιακές τους σπουδές. Τα γεγονότα μαρτυρούν επιζώντες της περιόδου, με προεξάρχουσα την κόρη του Αποστολάκη, Ισμήνη.\nΤρίτη, 11 Απριλίου 2017, 23:05\nΕΛΛΑΔΑ 22.04.2019 22:29\nΑΟΧ-ΚΙΣΣΑΜΙΚΟΣ 22.04.2019 22:22\nΠαπαχρήστος: Ευχαριστημένοι για τη θέση στη Super League 2


Διέρρευσαν τα στοιχεία προστατευόμενης μάρτυρα για την υπόθεση Novartis; – News-Now\nby news-now February 9, 201811:03 pm\nΔιέρρευσαν τα στοιχεία προστατευόμενης μάρτυρα για την υπόθεση Novartis;\nΓραμματέας του Κωνσταντίνου Φρουζή, πρώην αντιπροέδρου της Novartis, φέρεται να είναι η πηγή η οποία αποκάλυψε πρώτη στοιχεία που υπάρχουν στη δικογραφία με τους καταγγελόμενους χρηματισμούς πολιτικών προσώπων καθώς σε Μέσα Ενημέρωσης υπάρχουν διαρροές για την ταυτότητα της μάρτυρος.\nΣύμφωνα, λοιπόν, με τα όσα αναφέρονται σε Μέσα Ενημέρωσης, τα στοιχεία της μάρτυρος φέρεται να προέκυψαν από τη μετάφραση των επίμαχων εγγράφων του FBI από τη νομική υπηρεσία της πρεσβείας των ΗΠΑ στην Αθήνα. Με βάση αυτές τις πληροφορίες η μάρτυρας που άνοιξε τον χορό των αποκαλύψεων είναι η πρώην γραμματέας του κ. Φρουζή.\nΤο ενδεχόμενο αυτό προκαλεί ερωτηματικά για δύο λόγους:\nΠρώτον, πως είναι δυνατόν να έχουν διαρρεύσει τα στοιχεία προστατευόμενης μάρτυρος από μια απλή μετάφραση εγγράφου σε μια τόσο σοβαρή υπόθεση.\nΔεύτερον, από την στιγμή που η μάρτυρας φέρεται να μην είναι κάποιο υψηλόβαθμο στέλεχος της εταιρείας, γιατί τις προηγούμενες ημέρες στελέχη της κυβέρνησης, όπως ο κ. Πολάκης, είχαν υποστηρίξει ότι οι μάρτυρες είναι «στελέχη της εταιρείας, που άρχισαν να “κελαηδούν” και να “δίνουν”, στελέχη τα οποία τα έπιασαν να έχουν μεγάλο πλουτισμό που δεν δικαιολογείται και άρχισαν να “κελαηδούν”».\nΣημειώνεται ότι σύμφωνα με τις αναφορές, η φερόμενη ως προστατευόμενη μάρτυρας, γραμματέας του Κ. Φρουζή, συνεργαζόταν με τον ίδιο από την εποχή που εκείνος εργαζόταν στον ΟΤΕ και τον ακολούθησε στη Novartis.


Μυθιστόρημα-σταθμός της ελληνικής λογοτεχνίας, πολιτικό ντοκουμέντο, ένα από τα διασημότερα σε όλο τον κόσμο ελληνικά βιβλία, το ”Ζ” του Βασιλικού σε νέα έκδοση, πενήντα χρόνια από την πρώτη του κυκλοφορία.\nΤο ”Ζ” δεν χρειάζεται συστάσεις. Ή μήπως αυτό δεν είναι αλήθεια; Τι γνωρίζουμε για το διασημότερο, μαζί με τον Ζορμπά, ελληνικό πεζογράφημα που, μεταξύ άλλων, προτάθηκε το 2009 από την εφημερίδα Guardian ως ένα από τα 1.000 μυθιστορήματα που ”όλοι πρέπει απαραιτήτως να διαβάσουν”; Μήπως νομίζουμε πως το γνωρίζουμε μέσω της ομότιτλης ταινίας του Κώστα Γαβρά;\nΟ Βασίλης Βασιλικός, γνωστός ήδη και βραβευμένος συγγραφέας, αρχίζει να ασχολείται με το ”Ζ” εν θερμώ, αμέσως μετά τη δολοφονία του Γρηγόρη Λαμπράκη, τον Μάιο του 1963. Συγκεντρώνει όλα τα στοιχεία και το προανακριτικό υλικό, αλλά καθυστερεί την έκδοση του βιβλίου λόγω των αμφιβολιών του για το πώς πρέπει να χειριστεί συγγραφικά το θέμα. Το έναυσμα για την ολοκλήρωση του έργου τού δίνεται, όταν, όπως έχει πει πολλές φορές ο συγγραφέας, το 1966 διαβάζει το ”Εν ψυχρώ”, το διάσημο πια ”non-fiction novel” του Τρούμαν Καπότε. Όπως εξηγεί στο επίμετρο του βιβλίου η Γ. Φαρίνου-Μαλαματίρη, στη διαμόρφωση του ύφους του Βασιλικού σημαντικό ρόλο είχαν και τα θεωρητικά κείμενα του Ζαν Πωλ Σαρτρ που καλούσαν τους συγγραφείς σε κοινωνική στράτευση.\nΤο ”Ζ” πρωτοεκδόθηκε τον Νοέμβριο του 1966, ενώ η δίκη για την υπόθεση Λαμπράκη συνεχιζόταν, προκαλώντας αίσθηση όχι μόνο λόγω του θέματός του αλλά και του πρωτοποριακού τρόπου γραφής του. Η χούντα το απαγορεύει· η φήμη του στο εξωτερικό εκτοξεύεται, ειδικά αφότου ο Γαβράς μεταφέρει ένα τμήμα του, σε σενάριο Χόρχε Σεμπρούν, στον κινηματογράφο.\nΜέχρι σήμερα το ”Ζ” έχει εκδοθεί σε 22 γλώσσες, ενώ εξακολουθεί να γοητεύει με την πλοκή του και τα λυρικά του κομμάτια, να εντυπωσιάζει με την τόλμη του στην αποκάλυψη των παρακρατικών κυκλωμάτων και της εκκόλαψης εγκληματικών οργανώσεων. Η εύλογη σύνδεσή του, τέλος, με σύγχρονα γεγονότα προσφέρει διαρκώς τη δυνατότητα νέων σηματοδοτήσεων.\nΣειρά: Aldina • Επανέκδοση: ”Θεμέλιο”, 1966· (ιδιωτική έκδοση), Καναδάς, 1971· (ιδιωτική έκδοση), Γενεύη, 1972· ”Πλειάς”, 1973· ”Δωρικός”, 1982· ”Γνώση”, 1991· ”Λιβάνης”, 1996, ”Διόπτρα”, 2011. • Συγγρ.: Βασιλικός, Βασίλης, 1934-


Π. Σκουρλέτης (Video): Απαιτούνται ισχυρές δημόσιες δομές υγείας για να αντιμετωπιστεί κάθε ενδεχόμενο τα επόμενα χρόνια - Editors News\nHomeΠΟΛΙΤΙΚΗΠ. Σκουρλέτης (Video): Απαιτούνται ισχυρές δημόσιες δομές υγείας για να αντιμετωπιστεί κάθε...\n«Η προτεραιότητα είναι μία. Η υγεία είναι πάνω από οιεσδήποτε άλλες σκοπιμότητες» και γι’ αυτό πρέπει να επενδύσουμε στο δημόσιο σύστημα υγείας για να αντιμετωπιστεί κάθε ενδεχόμενο τα επόμενα χρόνια, αλλά και η κυβέρνηση πρέπει να υποστηρίξει την άρση της πατέντας για την παραγωγή εμβολίων, επεσήμανε ο Κοινοβουλευτικός Εκπρόσωπος του ΣΥΡΙΖΑ – Προοδευτική Συμμαχία, βουλευτής Επικρατείας, Πάνος Σκουρλέτης, μιλώντας σήμερα στην εκπομπή του ΑΝΤ1 «Καλημέρα Ελλάδα» με τον Γιώργο Παπαδάκη. Μιλώντας για τη διάταξη που ψηφίστηκε με πρωτοβουλία της κυβέρνησης, αναφορικά με το ακαταδίωκτο των μελών της Επιτροπής λοιμωξιολόγων, στην οποία, όμως, συμμετέχουν και κυβερνητικά στελέχη, τόνισε ότι «είναι ένα μελανό σημείο» για την κυβέρνηση, καθώς και ότι «η Επιτροπή εργαλειοποιήθηκε. Κλήθηκε πολλές φορές, εκ των υστέρων, να “νομιμοποιήσει” τετελεσμένες και ειλημμένες αποφάσεις».\n«Τι θα γίνει εάν έχουμε νέες μεταλλάξεις του ιού; Είναι ασαφές τι γίνεται με τα θέματα των αντισωμάτων και δεν γνωρίζουμε εάν θα πρέπει του χρόνου να επαναλάβουμε τον εμβολιασμό. Τα αναφέρω όλα αυτά για να μιλήσω για την υποχρέωση της Πολιτείας να συνειδητοποιήσει ότι αυτή η υπόθεση, με τον ένα ή με τον άλλο τρόπο, θα μας συντροφεύει και τα επόμενα χρόνια. Άρα, τι χρειάζεται; Μόνιμες δομές, μόνιμο σύστημα οργάνωσης για να αντιμετωπίσουμε όλα τα ενδεχόμενα, όποια και να είναι αυτά».\n«Η βασική κριτική που ασκούμε εμείς, πέρα από τα επιμέρους, τις αστοχίες, τις παραλείψεις της κυβέρνησης, είναι ότι δυστυχώς δεν ακολουθήθηκε αυτός ο δρόμος από την κυβέρνηση, έτσι ώστε να επενδύσει στο δημόσιο σύστημα υγείας. Να έχουμε μόνιμες προσλήψεις, να έχουμε μόνιμες δομές στην πρωτοβάθμια υγεία. Να μπορούμε, δηλαδή, να μιλάμε με ασφάλεια για τη ζωή μας τα επόμενα χρόνια, ανεξαρτήτως τι θα γίνει με αυτόν τον ιό ή άλλους που μπορεί να προκύψουν. Αυτό είναι το μεγάλο συμπέρασμα που οφείλουμε να βγάλουμε ως κοινωνία και στην Ελλάδα και στην Ευρώπη. Θέλει άλλες προτεραιότητες».\n«Υπήρξαμε εκείνη η δύναμη της αντιπολίτευσης που κάναμε συγκεκριμένες προτάσεις. Θυμίζω την πρόταση για κοινή στάση όλων των πολιτικών δυνάμεων, ώστε να συνδράμουν να δημιουργηθεί το κατάλληλο κλίμα στην κοινωνία, για να μπορέσουμε όλοι μαζί να αντιμετωπίσουμε αυτή την υπόθεση. Θυμίζω την κοινή πρόταση που υπήρξε σε σχέση με τις προμήθειες. Προτάσεις για τα πιο μικρά και τα πιο μεγάλα ζητήματα. Από τις προσλήψεις, από τις παρεμβάσεις για τις αίθουσες των σχολείων, από τα Μέσα Μαζικής Μεταφοράς, από τα μικρά παιδιά που κάθονται ώρες μπροστά στα λάπτοπ και τα κομπιούτερ, που πρέπει να έχουν μια ειδική αντιμετώπιση».\n«Η προτεραιότητα είναι μία. Η υγεία είναι πάνω από οιεσδήποτε άλλες σκοπιμότητες. Πρέπει να συμβάλει και η ελληνική κυβέρνηση στην άρση της πατέντας για τον εμβολιασμό. Αυτό σημαίνει να πάνε στην άκρη για ένα διάστημα τα κέρδη των εταιρειών και να βάλουμε μπροστά την υγεία των ανθρώπων».\n«Εδώ έχουμε μια Επιτροπή επιστημόνων. Σε καμιά περίπτωση δεν μπορεί να ποινικοποιείται και να ενοχοποιείται η εισήγηση ή η επιστημονική υποστήριξη μίας άποψης. Το πρόβλημα είναι με τα κυβερνητικά πολιτικά στελέχη που συμμετέχουν σε αυτές τις επιτροπές και αυτή είναι η στόχευση για το ακαταδίωκτο αυτών των ανθρώπων. Δυστυχώς, αποτελεί ένα μελανό σημείο. Δεν θα έπρεπε να το φέρει η κυβέρνηση. Ξέρετε τι κάνει αυτό; Πέρα από το να προστατεύει τα μέλη, κακώς κατά τη γνώμη μου -μιλώ για τα κυβερνητικά στελέχη- δημιουργεί και μια κρίση εμπιστοσύνης του κόσμου απέναντι στην Επιτροπή».\n«Η Επιτροπή εργαλειοποιήθηκε. Κλήθηκε πολλές φορές, εκ των υστέρων, να “νομιμοποιήσει” τετελεσμένα και ειλημμένες αποφάσεις. Αυτό είναι το μεγάλο πρόβλημα αυτή τη στιγμή και αυτά δεν βοηθούν στη ψυχολογία του κόσμου, στην εμπιστοσύνη του κόσμου. Είναι πολύ μεγάλη η ευθύνη της κυβέρνησης».\nPrevious articleΚαρέρα: «Βάζουν την επιχείρηση μπροστά από το ποδόσφαιρο»\nNext articleΠάνος Σκουρλέτης – ΑΝΤ1 – ΚΑΛΗΜΕΡΑ ΕΛΛΑΔΑ\nΚαπραβέλος: H σημερινή εικόνα είναι επικίνδυνη – Τα κρούσματα έχουν σταθεροποιηθεί στα υψηλά – Ειδήσεις – νέα


Συγκέντρωση στο Mauerpark, Κυ 14/12 | Solidaritätsinitiative für die Bewegung in Griechenland\nΣυγκέντρωση στο Mauerpark, Κυ 14/12\nΣτις 6/12 δολοφονήθηκε από αστυνομικό έπειτα από λεκτική διαμάχη στο κέντρο της Αθήνας ο δεκαπεντάχρονος Αλέξανδρος Γρηγορόπουλος. Η δολοφονία αυτή δεν είναι μεμονωμένο γεγονός. Προστίθεται στη μακριά λίστα της ανεξέλεγκτης και ατιμώρητης αστυνομικής αυθαιρεσίας και βίας.\nΣτην Ελλάδα η αστυνομία σκοτώνει: σκοτώνει νέους, σκοτώνει μετανάστες, σκοτώνει τσιγγάνους. Στην Ελλάδα η αστυνομία καταπατά ανθρώπινα δικαιώματα: βασανίζει κρατούμενους, χτυπάει διαδηλωτές. Το κράτος παραβιάζει τους ίδιους του τους νόμους. Οι υπεύθυνοι δεν τιμωρούνται ποτέ.\nΗ εξέγερση του ελληνικού λαού με αφορμή τη δολοφονία δεν είναι τυφλή βία. Εκφράζει την αγανάκτηση απέναντι στην οικονομική κρίση, τη φτώχεια, την ανεργία, την εργασιακή ανασφάλεια, την αποδόμηση του κοινωνικού κράτους.\nΗ Ελλάδα ξεσηκώνεται από το Βορρά ως το Νότο.\nΑΛΛΗΛΕΓΓΥΗ ΣΤΟΝ ΕΛΛΗΝΙΚΟ ΛΑΟ\nΟΛΟΙ ΣΤΗ ΣΥΓΚΕΝΤΡΩΣΗ ΔΙΑΜΑΡΤΥΡΙΑΣ ΣΤΟ MAUERPARK, ΤΗΝ ΚΥΡΙΑΚΗ 14/12, ΣΤΙΣ 13.00\n~ by sibg08 on 11/12/2008.\nTags: Ελληνικά, Κάλεσμα\n2 Responses to “Συγκέντρωση στο Mauerpark, Κυ 14/12”\nΓειά χαρά. Θέλω να έρθω, αλλά δεν γνωρίζω πού βρίσκεται το Mauerpark και ο χάρτης που έχω δεν βοηθάει. Μπορείτε να γράψετε επιπλέον οδηγίες (οδό, U/S Bahn);\nSpiros said this on\t14/12/2008 at 7:45 AM\nΚαλημέρα. Κανε κλικ εδώ. Κοντινότερη στάση του U2 είναι Eberswalderstr. και η οδός Bernauerstr, PLZ: 13355\nsibg08 said this on\t14/12/2008 at 11:57 AM


the Greek CLOUD » Όταν το κράτος τρίβει το τάλιρο\nΌταν το κράτος τρίβει το τάλιρο\nΤο αυταρχικό είναι σιχαμερό, αλλά ενίοτε επιβραδύνει θανάτους. Δεν γράφω «σώζει ζωές» διότι δεν ξέρω (ακόμη) άνθρωπο αθάνατο. Εάν αντί προστίμων, οι παραβάτες των περιορισμών κίνησης περνούσαν ένα βράδι σε κρατητήριο, χωρίς νερό και ψωμί, χωρίς καθρέφτη, κινητό και τουαλέτα, όλα τα μέτρα θα ίσχυαν και μιαν ώρα αρχήτερα θα μειώνονταν είτε μέρες νοσηλείας, είτε ακόμη και τα ασθενή στατιστικά μας. Αλλά προτιμούμε να διατηρούμε την αδαμάντινη «δημοκρατική» μας συνείδηση, στέλνοντας περισσότερους στην επαιτεία μιας κλίνης. Εξάλλου, το πρόστιμο επιβεβαιώνει τον δημόσιο εγωτισμό, που συμποσούται στο γνωμικό «με τον παρά μου και την κυρά μου». Τα λεφτά, τα λεφτά τι να τα κάνεις, κάποια μέ- κάποια μέρα θα πεθάνεις, διδάσκει ένα γαμοτράγουδο.


Katie Holmes: Το διαζύγιο τής πάει πολύ - Celebrities - Lifestyle | Cosmo.gr\nKatie Holmes: Το διαζύγιο τής πάει πολύ\nΔημοσίευση 08 /08 /2012 13:14\nΤελ. ανανέωση 08 /08 /2012 13:14\nΠιο λαμπερή και πιο ήρεμη από ποτέ είναι η Katie Holmes μετά την αίτηση διαζυγίου από τον Tom Cruise, που κατέθεσε στις 29 Ιουνίου. Το καλύτερο πράγμα που έκανε ποτέ η Katie Holmes ήταν η απόφαση να πάρει διαζύγιο, υποστηρίζει δημοσίευμα της Huffington Post, όπου αναφέρεται ότι από τις 29 Ιουνίου που κατέθεσε αίτηση διαζυγίου από τον Tom Cruise, η ηθοποιός λάμπει από ευτυχία. Όπως αποκαλύπτει στενός φίλος της οικογένειας στο RadarOnline, η Katie γελάει και πάλι πηγαία και ανέμελα, όπως παλιά, πριν αρχίσει να βγαίνει με τον Cruise, το 2005. "Η Katie είναι μια νέα γυναίκα, που νιώθει ανανεωμένη και ελεύθερη πλέον από τον Tom και δεν χρειάζεται να ανησυχεί για τίποτα στον κόσμο", είπε στο RadarOnLine συγγενικό της πρόσωπο. Η ίδια πηγή αναφέρει ότι η Katie μπορεί επιτέλους να βλέπει περισσότερο την οικογένειά της και να επικεντρωθεί στην καριέρα της, χωρίς την επιρροή και τις παρεμβολές του Tom Cruise που ανακετευόταν πολύ στα σχέδιά της και την εμπόδιζε να πάρει τις δικές της αποφάσεις. Η αλήθεια είναι ότι η 33χρονη ηθοποιός δεν έχασε καιρό αναφορικά με την προώθηση της καριέρας της. Τα γυρίσματα της πρώτης μετά Cruise ταινίας της, με τίτλο "Molly" θα αρχίσουν τον Αύγουστο στη Νέα Υόρκη. H Katie μάλιστα ξεδιπλώνει σιγά-σιγά και άλλα ταλέντα της (εκτός της υποκριτικής), αφού όχι μόνο έχει γράψει το σενάριο της νέας της ταινίας, αλλά έχει αναλάβει και την συμπαραγωγή.\nΌσο για τη μικρή Suri, επέστρεψε από το ταξίδι της στο "Disney World", όπου είχε πάει με τον πατέρα της και απολαμβάνει μερικές μέρες με τη μαμά της στη Νέα Υόρκη, όπου, σύμφωνα με πληροφορίες, έχει επικσφθεί το Ζωολογικό Κήπο Bronx και το Μουσείο Μοντέρνας Τέχνης. Πηγές: The Huffington Post, RadarOnLine


Ντομάτες ψητές της Προβηγκίας | Κουζίνα | Bostanistas.gr : Ιστορίες για να τρεφόμαστε διαφορετικά\nτης Μαρίνας Μαυρομάτη 21 Ιουνίου 2019 • Συνταγές • ντομάτες, γεμιστά, γαλλική συνταγή, γιορτινά τραπέζια, λαχανικά, μεζές, εντυπωσιακά μεζεδάκια\nΟι ντομάτες αλα προβενσάλ (tomates à la provençale) είναι ένα από τα πιό φημισμένα ορεκτικά της γαλλικής κουζίνας. Ο χαρακτηρισμός "αλά προβενσάλ" σημαίνει "με τον τρόπο που μαγειρεύονται στην Προβηγκία" και υποδηλώνει ένα πιάτο που περιέχει απαραιτήτως ντομάτες, σκόρδο και ελαιόλαδο.\nΗ συνταγή είναι απλούστατη και ετοιμάζεται πολύ γρήγορα. Βασικό συστατικό οι ντομάτες, και σίγουρα δεν υπάρχει καλύτερη επιλογή από τις λαχταριστές, φυσικά ωριμασμένες, κατακόκκινες και ζαχαρωμένες ντομάτες Lucia!\nΗ συνταγή περιέχει πολύ σκόρδο. Θυμάμαι όταν δοκίμασα το πιάτο σε γαλλικό εστιατόριο, είχα την αίσθηση ότι είχαν βάλει ένα ολόκληρο κεφάλι σκόρδο σε κάθε ντομάτα! Εσείς μπορείτε βέβαια να μετριάσετε την ποσότητα, αλλά μην επιχειρήσετε να τις φτιάξετε χωρίς το σκόρδο γιατί τότε δεν θα είναι πλέον ντομάτες αλά προβενσάλ!\nΣερβίρετε τις ντομάτες αλά προβενσάλ ως ορεκτικό, ως συνοδευτικό σε πιάτα με ψητό κρέας, αλλά δοκιμάστε τες και μαζί με τηγανητό ψαράκι.\nΟι δόσεις την συνταγής δεν χρειάζεται να είναι ακριβείς, όλα υπολογίζονται λίγο και με το μάτι!\nΝτομάτες γεμιστές της Προβηγκίας\n4 ώριμες ντομάτες όχι πολύ μεγάλες,\nΠλύντε τις ντομάτες, αφαιρέστε το κοτσάνι και κόψτε οριζόντια στα δύο.\nΠασπαλίστε τες με αλάτι, αναποδογυρίστε τες και αφήστε τες μισή ώρα να στραγγίσουν από τα υγρά τους.\nΒάλτε λίγο ελαιόλαδο μέσα σε ένα ταψάκι και τοποθετήστε επάνω τις ντομάτες, με την κομμένη επιφάνεια προς τα επάνω.\nΨιλοκόψτε το σκόρδο και τον μαϊντανό. Αναμείξτε τα με το θυμάρι, την ζάχαρη, ελάχιστο πιπεράκι και την φρυγανιά.\nΜοιράστε το μίγμα στην επιφάνεια από τις ντομάτες. Περιχύστε με το λάδι.\nΨήστε σε φούρνο προθερμασμένο στους 200°C για περίπου 20 λεπτά, ωστε να γκρατιναριστούν.\nΣερβίρετε τις ντομάτες αλά προβενσάλ ζεστές, χλιαρές ακόμη και κρύες.


ΑΒΑΞ: Πλήρης αντεπίθεση σε όλα πεδία, επίκεντρο Μετρό, Ελληνικό και σιδηροδρομικά έργα - Ypodomes.com\nΔιαδικτυακή συνέντευξη τύπου πραγματοποίησε ο όμιλος ΑΒΑΞ για την αναδιάρθρωση και τους επόμενους στόχους. Ομιλητές ήταν ο Χρήστος Ιωάννου και ο Κωνσταντίνος Μιτζάλης. Αρχικά ο κ.Ιωάννου είπε πως το όνομα ΑΒΑΞ συνδέεται με τη συνέπεια και την αξιοπιστία. “Ήταν ορόσημο για εμάς οι 3 σταθμοί του Μετρό που παραδώσαμε πέρυσι το καλοκαίρι” είπε χαρακτηριστικά. Σημείωσε πως ο όμιλος απασχολεί πάνω από 2500 εργαζομένους τους οποίους τους ευχαρίστησε. Προανήγγειλε την ίδρυση μιας νέας εταιρείας για τις παραχωρήσεις και έκανε αναφορά στους τομείς δραστηριότητας.\nΜίλησε για την Volterra η οποία έχει 300MW και 2% μερίδιο αγοράς, για το έργο στη Μαρίνα Λεμεσού, ένα οικιστικό έργο στο Δήμο Ελληνικού και ακόμα ένα στις Καλύβες Χανίων.\nΜιτζάλης: Τα έργα κερδίζονται με τις προσφορές, όχι με τα δικαστήρια\nΟ Διευθύνων Σύμβουλος της ΑΒΑΞ, Κωνσταντίνος Μιτζαλης μιλώντας για τις δραστηριότητες του ομίλου ανέφερε την πληθώρα αντικειμένων που είτε κατασκευάζει ο όμιλος, είτε διεκδικούνται μέσα από τους εν εξελίξει διαγωνισμούς. Όπως είπε, δίνει την δυνατότητα στον όμιλο να διαφοροποιείται με την αναδιάρθρωση των επιχειρηματικών τομέων οι οποίοι είναι 4:\n-Υποδομων-Κτιριακών Έργων (Γέφυρες, Λιμενικά, Οδικά, Σιδηροδρομικά, Οικοδομικά, Περιβάλλον)\n-Τομέας Έργων Δικτύων (ΟΚΩ, αγωγοί πετρελαίου και φυσικου αερίου, τηλεπικοινωνίες)\nΣτην τελική ευθεία είναι η επέκταση της γραμμής 3 μέχρι το Δημοτικό Θέατρο. Θα παραδοθούν το καλοκαίρι 2022 και περιλαμβάνουν 3 σταθμούς (Μανιάτικα, Πειραιάς, Δημοτικό Θέατρο). Για την παράδοση των 3 πρώτων σταθμών πέρυσι το καλοκαίρι (μέχρι τη Νίκαια) ο κ.Μιτζάλης είπε πως “Όταν δίνουμε υποσχέσεις τις τηρούμε. Παραδώσαμε εν μέσω πανδημίας τους 3 πρώτους σταθμούς”.\nΑκόμα ένα μεγάλο έργο είναι το Καζίνο στη Λεμεσό το οποίο είναι στο 40-45% της συνολικής προόδους, Το έργο ύψους 600 εκατ. ευρώ, αναμένεται να παραδοθεί το 2022.\nΕπίσης ένα εμβληματικό έργο είναι στο Ιράκ (Bismayah), για ένα σταθμό παραγωγής ενέργειας ισχύος 1,65GW. Είχε ήδη κατασκευαστεί ενα προηγούμενο έργο ισχύος 1,5GW.\nΣτα δίκτυα, είναι ο αγωγός IGB, πάει με πολύ καλούς ρυθμούς και στο τέλος του 2021 θα έχει ολοκληρωθεί. Μεταφορά φυσικού αερίου από την Ελλάδα στη Βουλγαρία.\nΟ όμιλος ΑΒΑΞ συμμετέχει σε 13 συνολικά συμβάσεις παραχώρησης\nΓια τη γραμμή 4, ο κ.Μιτζάλης ανέφερε πως “μετά από ένα σκληρό ανταγωνισμό είμαστε οι ανάδοχοι του έργου”. Ο διαγωνισμός ξεκίνησε το 2017 και οι προσφορές άνοιξαν τον Οκτώβριο του 2020. Μάλιστα τόνισε πως “τα έργα κερδίζονται στο γήπεδο των προσφορών και όχι των δικαστηρίων, έχουμε ένα εμβληματικό έργο στα χέρια μας και πιστευουμε ότι εντός του Μάρτη, η σύμβαση θα σταλεί στο Ελεγκτικό και θα υπογραφεί στο τέλος της Άνοιξης”.\nΥπολογίζεται πως η έναρξη των μελετών θα γίνει Ιούνιο-Ιούλιο, η παραλαβή των πρώτων εργοταξίων (σταθμών) τέλη του 2021 και η έναρξη εργασιών από τις αρχές του 2022. Με την υπογραφή της σύμβασης θα ανοίξουν τα πρώτα εργοτάξια που θα είναι στη Βεϊκου και την Κατεχάκη γιατί από εκεί θα ξεκινήσουν οι μετροπόντικες. “Το έργο θα αναστατώσει το κέντρο αλλά μετά θα το χαρεί η κοινωνία”, είπε χαρακτηριστικά.\nΟ κ.Μιτζάλης είπε πως υπάρχει μεγάλο ενδιαφέρον για όλα τα έργα που έχουν μπει στην σειρά υλοποίησης και πιστεύει πως ένα μεγάλο κομμάτι τους θα μπορέσει να αναληφθεί από την ΑΒΑΞ. Ο κ.Ιωάννου αποκάλυψε πως είναι σε συζητήσεις για να αναλάβουν έργα κυρίως στον οικιστικό τομέα (κάποιους από τους πύργους του Ελληνικού).\nΈνα άλλο πεδίο μεγάλου ενδιαφέροντος, είναι τα σιδηροδρομικά έργα 3,3 δισ. ευρώ της ΕΡΓΟΣΕ, τα οποία θα δημοπρατηθούν με το σύστημα ανταγωνιστικού διαλόγου. Μιλάμε για την επέκταση προς Πάτρα, Ραφήνα, Λαύριο, το Αλεξανδρούπολη-Ορμένιο και η Ανατολική Σιδηροδρομική Εγνατία Θεσσαλονίκη-Καβάλα-Ξάνθη. “Η δική μας εμπειρία είναι σημαντική σε τέτοιους είδους έργα” υποστήριξε ο κ.Μιτζάλης..\nΣτις παραχωρήσεις είπε ότι συμμετέχουν σε όλους τους διαγωνισμούς όπως και στα ΣΔΙΤ ενώ έκανε αναφορά στην είσοδο της ΑΒΑΞ στην κοινοπραξία Μυτιληναίος-VINCI για την παραχώρηση της Εγνατίας Οδού.\n“Γίνεται μεγάλη προσπάθεια από το υπουργείο (Υποδομών και Μεταφορών) για να ωριμάσουν έργα και μπορώ να σας το επιβεβαιώσω”, υπογράμμισε ο κ.Μιτζάλης και κατέληξε λέγοντας “ο χρονικός ορίζοντας υλοποίησης είναι 3-5 χρόνια. Θα χρειαστεί μία μεγάλη κινητοποίηση από τον τεχνικό κόσμο της Ελλάδας. Εμείς είμαστε έτοιμοι για να αναλάβουμε τα έργα που θα μας κατακυρωθούν”.\nΣχετικά Άρθρα:FeaturedΜεγάλα ΈργαΜετρό Γραμμή 4Όμιλος AVAX


Μουσική: Η τέχνη που θεραπεύει ψυχές, η τέχνη που δεν έχει όρια. - Polis Magazino\nΓράφει ο Χρήστος Κατσιδης\nΕίναι αρχέγονη η ανάγκη του ανθρώπου να εκφράζεται μέσα από την τέχνη όπως είναι η μουσική. Η μουσική σαν τέχνη μένει αναλλοίωτη στους αιώνες, δεν φθείρεται αντιθέτως εμπλουτίζεται από καινούριες ιδέες και αντιλήψεις.\nΗ τέχνη αυτή μπορεί να βοηθήσει σε πολλούς τομείς της ζωής των ανθρώπων.\nΕίναι γνωστές σε όλους μας άλλωστε και οι θεραπευτικές ιδιότητές της. Πολλοί άνθρωποι βρίσκουν παρηγοριά δίπλα στη μουσική ένα κομμάτι που θα ακούσουν, ένας ήχος, μια νότα όλα αυτά λίγο πολύ λειτουργούν ευεργετικά στην ψυχολογία τους. Ακόμα και τον πιο “σκληρό” άνθρωπο ένα τραγούδι, ένα κομμάτι μουσικό θα τον χαλαρώσει.\nΗ μουσική δεν έχει όρια, δεν κάνει διακρίσεις σε ανθρώπους είναι παντού και μας συντροφεύει πάντα.\nΟ κάθε άνθρωπος ωστόσο αντιλαμβάνεται διαφορετικά τη μουσική. Όλοι οι άνθρωποι την έχουν όμως ως κοινό κώδικα επικοινωνίας.\nΒασικός στόχος της μουσικής είναι το συναίσθημα του συνθέτη να περάσει στον κόσμο, να τον αγγίξει, να μιλήσει στην ψυχή του και έτσι να επικοινωνήσει. Άλλωστε η μουσική είναι η πιο εύκολη γλώσσα από όλες όλοι μπορούν να την καταλάβουν, ο καθένας με το δικό του τρόπο.\nΠοιος είναι ο στόχος της μουσικής λοιπόν;\nΝα βοηθήσει τους ανθρώπους να έρθουν σε επαφή μεταξύ τους, να επικοινωνήσουν, να μοιραστούν τα συναισθήματα τους. Αν έχουμε λοιπόν τα μάτια μας ανοιχτά στην μουσική και τα αυτιά μας τότε το μόνο σίγουρο είναι ότι θα μας κάνει καλό.\nΠροηγούμενο άρθροΑχιλλέας Μωραΐτης: “Είναι όνειρο ζωής για εμένα, το να ερμηνεύσω Γιάννη Μαρκόπουλο”\nΕπόμενο άρθροΨυχολογία: “Ο επιβαλλόμενος περιορισμός και οι επιπτώσεις του γενικευμένου άγχους”


Θα συναντηθεί και με τον Σαμαρά... στον ύπνο του - DexiExtrem\n-για τον Αντώνη Σαμαρά: «Μπροστά σε αυτό που γίνεται η αντιπολίτευση δε μπορεί να πάει ασυντόνιστη. Περιμένω την απάντηση του κου Σαμαρά. Θέλω να πιστεύω ότι όλοι αντιλαμβάνονται ότι κάθε αποστασιοποίηση από τα γεγονότα δε βοηθάει την κατάσταση».\n- για Διαμαντοπούλου, Λοβέρδο, Ραγκούση: «διαφορετικά δε θα έχει νόημα η επιστολή που έστειλαν προχθές. Όλοι μας να αναλάβουμε τις ευθύνες μας, ακόμη και η τρόικα, για να διασώσουμε την πολιτική και οικονομική διάσταση της χώρας».\n- για Παπούλια: «Περιμένω πρωτοβουλία του Πρόεδρου της Δημοκρατίας. Είτε για κυβέρνηση εθνικής ενότητας εντός 24 ωρών ή προκήρυξη εκλογών. Έχει πάει στο “μη παρέκει” το πράγμα».\n- μέχρι και για τη G-20 είπε: «αν είναι να του τραβήξουν το αυτί, δεν υπάρχει πρόβλημα. Του έχει γίνει συνήθεια».


ΟΙΚΟ.ΠΟΛΙ.Σ.: International Firefighters' Day- 4 Μαΐου\nΗ Διεθνής Ημέρα των Πυροσβεστών γιορτάζεται στις 4 Μαΐου. Καθιερώθηκε μετά από μια πρόταση που εστάλη μέσω email σε όλο τον κόσμο στις 4 Ιανουαρίου 1999, λόγω του θανάτου πέντε πυροσβεστών σε τραγικές συνθήκες σε μια δασική πυρκαγιά στην Αυστραλία.\nΣτον ΟΙΚΟΠΟΛΙΣ υλοποιούμε το πρόγραμμα VOLinACT:\nΣτόχος του έργου VOLinACT είναι να διαδώσει πληροφορίες σχετικά με την πρόληψη των δασικών πυρκαγιών, αξιοποιώντας τη δυναμική του εθελοντισμού των πολιτών μέσω δραστηριοτήτων ευαισθητοποίησης. Είναι ένα έργο με εγγενείς δυσκολίες και προκλήσεις, το οποίο προσδοκούμε να ολοκληρώσουμε με επιτυχία.\nΚατά τη διάρκεια του έργου, οι υποψήφιοι εθελοντές θα εκπαιδευτούν μέσω συνεδριών ηλεκτρονικής μάθησης που έχουν σχεδιαστεί για να προετοιμάσουν τους εθελοντές να εργαστούν σε ένα διεθνές περιβάλλον με στόχο να είναι αποτελεσματικοί στις έκτακτες ανάγκες και οι οποίοι θα μπορούν να συνεχίσουν να γίνουν πιστοποιημένοι εθελοντές .\nΈχει δημιουργηθεί ένας ιστότοπος για υποψήφιους πυροσβέστες-εθελοντές, με πολλές πολύτιμες πληροφορίες σχετικά με τη δασική πυρκαγιά, συμπεριλαμβανομένων των μέτρων πρόληψης των δασικών πυρκαγιών και των μέτρων πρώτης κρούσης.\nΕΔΩ είναι ανεβασμένο το υλικό στην ελληνική γλώσσα.\nΜέχρι τέλος Μαΐου θα υπάρξει ενημέρωση για τον τρόπο συμμετοχής στην επιμόρφωση.\nΓια περισσότερες πληροφορίες μπορείτε να απευθυνθείτε στο volinact21@gmail.com\nΑναρτήθηκε από Sofia Dimitriou στις Τετάρτη, Μαΐου 04, 2022


Το φάντασμα του μηχανικού Φρέντι Τζάκσον που υποστηρίζεται ότι εμφανίστηκε στην αναμνηστική του σμήνους όπου υπηρέτησε. Είχε σκοτωθεί στο κέντρο εκπαίδευσης - ΜΗΧΑΝΗ ΤΟΥ ΧΡΟΝΟΥ\nΤο φάντασμα του μηχανικού Φρέντι Τζάκσον που υποστηρίζεται ότι εμφανίστηκε στην αναμνηστική του σμήνους όπου υπηρέτησε. Είχε σκοτωθεί στο κέντρο εκπαίδευσης\nΗ φωτογραφία τραβήχτηκε το 1919 από τον αξιωματικό Βίκτωρα Γκοντάρντ μαζί με όλο το σμήνος, που είχαν υπηρετήσει στον Α΄ Παγκόσμιο Πόλεμο στο κέντρο εκπαίδευσης «Δαίδαλος» στη Νότια Αγγλία.\nΩστόσο, στη φωτογραφία πίσω από τον πιλότο που βρίσκεται στην πρώτη σειρά επάνω, τέταρτος από αριστερά, φαίνεται ξεκάθαρα το πρόσωπο ενός ακόμα άντρα.\nΗ φωτογραφία τραβήχτηκε το 1919 από τον αξιωματικό Βίκτωρα Γκοντάρντ μαζί με όλο το σμήνος, που είχαν υπηρετήσει στον Α΄ Παγκόσμιο Πόλεμο στο κέντρο εκπαίδευσης «Δαίδαλος» στη Νότια Αγγλία/ Wikimediamtx Commons\nΑν και η φωτογραφία τραβήχτηκε το 1919, βγήκε στο φως της δημοσιότητας το 1975, από τον ίδιο τον Βίκτωρα Γκοντάρντ. Αυτό σημαίνει ότι δεν υπήρχε η δυνατότητα να εξεταστεί το αρνητικό της εκτύπωσης και να γίνει ταυτοποίηση με τη φωτογραφία, 56 χρόνια αργότερα. Ο Βίκτωρ Γκοντάρντ μετά από αυτή τη φωτογραφία, απέκτησε μια εμμονή με τα μεταφυσικά φαινόμενα, ειδικά σε ότι αφορούσε φαντάσματα και εξωγήινα αντικείμενα.\nΩστόσο, πολλοί εικάζουν ότι όλα αυτά τα έκανε μόνο και μόνο να κερδίζει δημοσιότητα και το όνομα του να έρχεται συνεχώς στο προσκήνιο.\nΣτην αρχή η εικόνα γέννησε ερωτήματα, καθώς θεωρήθηκε ότι αυτό το πρόσωπο που διακρίνεται δημιουργήθηκε από κάποια αντανάκλαση του φωτός. Αλλά οι “ειδικοί” επί των φαντασμάτων, υποστηρίζουν ότι παρατηρώντας κάποιος προσεκτικά τη φωτογραφία, μπορεί να δει πως το αέρινο πρόσωπο που εμφανίζεται δεν φοράει καπέλο ενώ όλοι οι υπόλοιποι φοράνε. Επίσης, θα μπορούσε κανείς να ισχυριστεί ότι πρόκειται για ένα άτομο που πέρναγε εκείνη την ώρα, αλλά και πάλι εάν συνέβαινε αυτό δεν θα έπρεπε να κοιτάει απευθείας τον φακό. Αποκλείοντας αυτά τα δύο ενδεχόμενα, λένε ότι θα μπορούσε η φωτογραφία να είναι αυθεντική.\nΠροφανώς πλέον, είναι θέμα πίστης ή όχι στα μεταφυσικά φαινόμενα.\nΔιαβάστε στη “ΜτΧ”: «Octavius», τo πλοίο-φάντασμα που έπλεε ακυβέρνητο επί 14 χρόνια στον Αρκτικό Ωκεανό. Εξαφανίστηκε μυστηριωδώς και το πλήρωμά του βρέθηκε παγωμένο\nΑπόστρατοι αξιωματικοί της βρετανικής πολεμικής αεροπορίας ποζάρουν στον φακό για μια αναμνηστική φωτογραφία. Κι όμως, ένα μέλος της ομάδας δεν ήταν μαζί τους … ή τουλάχιστον έτσι νόμιζαν. Η φωτογραφία τραβήχτηκε το 1919 από τον αξιωματικό Βίκτωρα Γκοντάρντ μαζί με όλο το σμήνος, που είχαν υπηρετήσει στον Α΄ Παγκόσμιο Πόλεμο στο κέντρο εκπαίδευσης «Δαίδαλος» στη […]


ΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 22/04/2009 22:17\nΝα παραμείνει ανοικτή η ολομέλεια της Βουλής μέχρι τον Οκτώβριο ώστε να μην παραγραφούν τα σκάνδαλα και να εξεταστούν όλα από μια ενιαία εξεταστική ή προανακριτική επιτροπή και να φτάσουμε μέχρι την προεδρική εκλογή πρότεινε ο πρόεδρος του ΛΑΟΣ Γ. Καρατζαφέρης, στο δελτίο του Alter.Δήλωσε επίσης ότι θα στηρίξει τον κ. Καραμανλή αν προχωρήσει σε μια τέτοια κίνηση.Απαντώντας εξάλλου σε ερωτήσεις του κ. Χατζηνικολάου άφησε σαφώς να εννοηθεί ότι «συζητά» την ενοποίηση της κεντροδεξιάς παράταξης. Προέτρεψε επίσης τον κ. Καραμανλή να προχωρήσει προς αυτήν την κατεύθυνση και αναφέρθηκε στο παραδείγματα του θείου του που δημιούργησε «την μεγάλη κεντροδεξιά παράταξη». ΔΙΑΒΑΣΤΕ ΑΚΟΜΑ\nΌσο μοιάζει ο ΓΑΠ στον Ανδρέα άλλο τόσο μοιάζει και ο Μπελούσι στον θείο του. Εδώ δεν μπορεί να πάρει στοιχειώδεις αποφάσεις για απλά καθημερινά ζητηματάκια, θα φτιάξει νέα παράταξη; Δεν νομίζω. Είναι λίγος.\nΡε κοριτσια, η οθονη εχει γεμισει με γαλαζια σκανδαλα και εσεις μιλατε για ενοποιηση της δεξιας?Τι παιρνετε?\nΕγραψα και σε αλλο σχολιο οτι ο Καρατζαφερης βρισκεται στη θεση του ΣΥΝ το 1989.Πρεπει ταυτοχρονα να ψηφισει υπερ της παραπομπης για να μη κατηγορηθει οτι τα κανει πλακακια αλλα και να αποφυγει να θεωρηθει υπευθυνος για την επανοδο του ΠΑΣΟΚ.Ολα αυτα τα κολπα που κανει και η επικληση της ενιαιας δεξιας κλπ ειναι διαχειριση κρισεως.\nΠαντως αν τελικα πεσει αυτη η κυβερνηση θα ειναι μεγαλη απωλεια!Ηταν η μονη που δεν κοιταξε την κουταλα αλλα νοιαστηκε μονο για το συμφερον της χωρας!( .................. )\nΚαρατζαφέρης ο ΜΕΓΑΛΟΣ ΠΟΛΙΤΙΚΟΣ ΤΥΧΟΔΙΩΚΤΗΣ.Ρίξτε του ΜΑΥΡΟ ΔΕΞΙΟΙ - ΑΚΡΟΔΕΞΙΟΙ - ΣΟΣΙΑΛΙΣΤΕΣ ΚΑΙ ΑΡΙΣΤΕΡΟΙ.\n@ 10Ξέρω κι άλλες αλήθειες!Οσο η νυχτώνει, τόσο η ... διαφορά μεγαλώνει!και δεν ειμαι ουτε μικρός ουτε ΤΡΕΛΟΣ ουτε ανορθογραφος.\n9-ΣΚΟΡΠΙΟΣ Says:April 22nd, 2009 at 10:49 pm Καταπληκτικο...αυτο ειναι η ατακα της ημερας.\nKεντροδεξιά; Έχει νόημα αυτή η λέξη στην μετα-Πασόκ εποχή;\nΠολύ καλή πρόταση.Θα την δεχτεί ο Καραμανλής?Ιδού η Ρόδος, ιδού και το πήδημα.\nΣαρξ εκ σαρκός το παχύδερμο, πολιτικάντικη κοινή προέλευση με τη Νέα Αληταρχία, δεν έχουμε κοινωνική δεξιά, όπως δεν είχαμε ποτέ ούτε κοινωνική αριστερά. Μικροαστούς σε στέρηση εξουσίας για την κουτάλα τρώμε στη μάπα σε όλα τα κόμματα. Η εθνική ανεξαρτησία παρέμεινε "όραμα". Τη βιώνουμε ως μπαρμπούτσαλο, όπως τον πολιτικό λόγο στο σύνολό του, λες κι έχουμε λύσει τα προβλήματά μας κι έχουμε την πολυτέλεια να μας κοροϊδεύει κάποια "διοίκηση", σαν αμερικάνοι...Τελικά, έχουμε φαίνεται την "ωριμότητα", ή το επικοινωνιακό σάπισμα, για να δεχτούμε το "λόγο" του γιωργάκη. Να αρκεστούμε στο απογειωμένο μπαρμπούτσαλο του αμερικανού πρεσβευτή χτες στην ΕΤ3, στο όλα καλά με την τουρκία, "οι σχέσεις σας βελτιώνονται", όπως και με τις ΗΠΑ, ξεχωριστά πάντα...Και πάλι κλαυσίγελος για τη δημοσιογραφική αφωνία σε τέτοιες περιπτώσεις. Οσοι καταλαβαίνουν αγγλικά γινήκανε αμερικανοτσολιάδες φαίνεται και δεν ασχολούνται με τα λεγόμενα εθνικά ζητήματα.\nΔεν έχουμε μόνον τους ηγέτες που μας ταιριάζουν, αλλά και τους ρυθμιστές.Σαθρότητα χωρίς τέλος.\n@9 ΣκορπιεΔηλαδη οι αλλες κυβερνησεις ( και εννοεις σαφως αυτες του ΠΑΣΟΚ) μονο την κουταλα κυταζαν; Και οι προηγουμενες και αυτη μονο για την κουταλα ενδιαφερονται. Για τιποτα αλλο. Οσο για την δικια μου την οθονη, η μιση ειναι γεματη πρασινα και η αλλη μιση γαλαζια σκανδαλα.\nΗ ΜΕΓΑΛΗ ΜΑΣ ΚΑΤΑΝΤΙΑ. ΡΥΘΜΙΣΤΗΣ ΤΟΝ ΠΟΛΙΤΙΚΩΝ ΕΞΕΛΙΞΕΩΝ ΕΝΑΣ ΠΟΛΙΤΙΚΟΣ ΑΡΧΗΓΟΣ ΠΟΥ:1) ΔΙΑΘΕΤΕΙ ΤΟΣΗ ΣΤΑΘΕΡΟΤΗΤΑ ΣΤΙΣ ΑΠΟΨΕΙΣ ΤΟΥ, ΟΣΗ ΚΑΙ ΕΝΑ ΑΝΕΜΟΥΡΙΟ.2) ΕΧΕΙ ΜΑΖΕΨΕΙ ΣΤΟ ΚΟΜΜΑ ΤΟΥ ΟΤΙ ΠΙΟ ΑΝΑΧΡΟΝΙΣΤΙΚΟ, ΑΚΡΑΙΟ, ΠΑΤΡΙΔΟΚΑΠΗΛΟ, ΘΡΗΣΚΟΛΗΠΤΟ ΚΑΙ ΕΠΙΚΙΝΔΥΝΟ ΣΤΟΙΧΕΙΟ, ΜΠΟΡΕΣΕ ΝΑ ΜΑΖΕΨΕΙ.ΗΜΑΡΤΟΝ!!!\nΟ πολιτικός και κοινωνικός αμοραλισμός είναι πλέον στην Ελλάδα ενδημικό φαινόμενο.Μια λύση,εκτός από την εναλλαγή πράσινων - γαλάζιων;Για τα άκρα - δεκανίκια και των δύο, δεν το συζητώ καν.Ούτε για αστείο.Πόσο μάλλον για σοβαρό.\nΧωρις καμια προθεση να υπερασπισθω κανενα βρωμοσκυλο δεξιο-αριστερο, εχω να δηλωσω οτι επι ΚΚ βγηκαν σκανδαλα και εγινε χαμος. Επι ΠΑΣΟΚ 20 χρονια οι φαλαινες εκανα βολτες στα νησια και στο Κολωνακι ελευθερες με αποψη και στυλιστικη προταση. Μετοχοι μεσω υπερακτιων σε Ελληνικες εταιριες και τωαρ που μιλαμε φανερο ή μυστικο συμβουλοι μεγαλο επιχειρηματιων επ αμοιβη !!μετα μας εφταιγε μονο ο Γκαγκάτσης !!! οτι θελουν βλεπουμε.Εχω λαθος??Επισης εαν ο καθε ΓΑΠ και ΚΚ βαλουν στις λιστες φαλαινες, ειναι αξιοι της μοιρας τους.ΠΠ\nΟ δε Καρατχαφέρης ειναι αριστος παικτης ποκας !καμια αντιρρηση??? τα υπολοιπα τα λιμα αποκομματα ουτε στη δηλωτη δεν περνουν ποντο.Η Παπαρηγα περνει τα 5 φυλλα και ζηταει τη βοθηεια του Σταλιν στην κουρτινα 3.Ο Αλεξις, με τα 5 φυλλα θελει να παιξει ξερη στο διπλανο τραπεζι.Οι οικολογοι,τρωνε τα φυλλα.Η ΝΔ τα χαιδευει ν αλλαξουνΤο ΠΑΣΟΚ, σκεφτεται την προηγουμενη χεριά τη μιλημενη !!Που παμε???ΠΠ


• Προβολή θέματος - Μύρισε ο συμπλέκτης\nRe: Μύρισε ο συμπλέκτης\nαπό WildBoar » Παρ Μαρ 15, 2019 7:43 pm\nΚαι σε μένα στις αρχές είχε μυρίσει όταν το είχα ζορίσει. Σε ανηφόρες εκτός δρόμου βοηθάει γενικά το sport mode.\nΑλλάζοντας λάστιχα βελτιώνεις παρά πολύ την πρόσφυση και ζορίζεις λιγότερο όλα τα αλλά.\nΣε σημεία που μου είχε μυρίσει τώρα περναει άνετα και σε σημεία που ήθελε lock τώρα περναει με snow ακόμη και στο auto. Επίσης πολύ σημαντική είναι και η εμπειρία όσο περναει ο καιρός το μαθαίνεις καλυτερα το αμάξι και γνωρίζεις τα όρια του και πως να ξεπερνάς δύσκολες καταστάσεις.\nαπό Nikola Tenv » Παρ Μαρ 15, 2019 10:41 pm\nGregoryA έγραψε: Ωωω ναι μυρισε και μενα. Η πρωτη δυσκολη κακοτραχαλη χωματινη διαδρομη ειναι γεγονος.Λασπες,πετρες,χαντακια ,νεροφαγιες,ανηφορες,κατηφορες,απολαυση. Ομως σε ενα πολυ ανηφορικο κομματι που αναγκαστηκα να παω με lock λογω πολλων λασπων, μυρισε υπεροχα χωρις ομως να βγαλει προειδοποιητικα μηνυματα στο καντραν. Σε 3 λεπτα που κρατησε το δυσκολο και πολυ σιγανο ανεβασμα...μυρισε!!!!! Κανω κατι παιδια η κλαιω για τυχον φθορα!!!.\nΠαντως το ευχαριστηθηκα αλλα απεξω αν καθησεις η μυρωδια ειναι ακομα στη μυτη μου.\nEγώ Γρηγόρη δεν σε πιστεύω..... γιατί δεν ανέβασες φωτογραφίες\nαπό GregoryA » Σάβ Μαρ 16, 2019 10:25 am\nNikola Tenv έγραψε: Eγώ Γρηγόρη δεν σε πιστεύω..... γιατί δεν ανέβασες φωτογραφίες\nΜου κοπηκαν τα κεφια οταν μοσχοβολησε...αλλα μετα εβγαλα μια!!!!


Άνθρωποι είμαστε! | 4ΤΡΟΧΟΙ\nΤίποτα δε μας χωρίζει στη στραβή. Οφείλουμε να υποστηρίζουμε τον διπλανό μας όταν ταλαιπωρείται. Έτσι μας έφτιαξε ο Παντοδύναμος, και σε αυτήν την κατεύθυνση εξελίχθηκε η αγωγή μας, τουλάχιστον θεωρητικά.\nΟ πόνος δεν έχει χρώμα ούτε μετρήσιμη αντίδραση, αλλά ούτε και αξία, αφού δεν τον ξεπερνάς πληρώνοντας.\nΣτο μνήμα επάνω κλαίει η μάνα του ενός και του άλλου, και εκεί ακόμα και η εκκλησία, που έχει ευαισθησία στην αύξηση των εσόδων της και δεν το κρύβει, με τον ίδιο τρόπο μάς αντιμετωπίζει όλους. Ή έτσι πρέπει να κάνει, και συνήθως έτσι συμβαίνει.\nΤα τρωκτικά ορμάνε όταν έχεις ονοματεπώνυμο, αφού έκανες το «λάθος» να είσαι επιτυχημένος και να ζεις διαφορετικά. Όταν λοιπόν σκοτώσεις και αυτοκτονήσεις και οι συνθήκες... αναδίδουν πλούτο, αρχίζουν τα όργανα. Ξεχνάμε όλοι μας ότι φονιάς είναι και ο 85χρονος «θείος Χρήστος», που νομίζει πως βλέπει και οδηγεί, αλλά και ο αλλοδαπός με το μικρό του διθέσιο (μακριά από εμάς η μάχη «911» vs Smart), που «το έχασε», σκαρφάλωσε στο πεζοδρόμιο και κατέληξε στη στάση του λεωφορείου, όπου στέκονταν άνθρωποι. Κουρασμένοι επέστρεφαν ή φρέσκοι και προβληματισμένοι πήγαιναν στη δουλειά τους.\nΆρχοντας, δίδαξε τρόπο ο σύζυγος-πατέρας, αναμενόμενα διακριτικοί οι γονείς του νεαρού. Στη θέση του θα μπορούσαμε να είμαστε εμείς στα νιάτα μας ή τα παιδιά μας. Τυχεροί όμως εμείς. Γεννηθήκαμε πίσω από το τιμόνι, διδαχτήκαμε και διδάξαμε τρόπο και νοοτροπία. Μακριά από όλους μας η εκπαίδευση, το «μεταπτυχιακό», προσανατολισμένο στη γρήγορη οδήγηση εκτός ορίων και προφυλακτικών.\nΤο 4Τ Safetrack, μια έμπνευση-ιδέα με πρόταση του Κώστα Καββαθά, δεν ήταν μια «μπίζνα» με στόχο την αρπαχτή. Είχε ευγένεια, ήταν πολιτισμός, ήταν η δική μας «επόμενη μέρα» ώστε να μεταφέρουμε τη γνώση και τις ευαισθησίες μας στους αναγνώστες μας, στον συνάνθρωπό μας.\nΤο project στοίχισε εκατομμύρια, που επενδύθηκαν κυρίως για να εξασφαλιστεί ο τέλειος, ο σωστός χώρος. Συντονιστής του έργου ο πολιτικός μηχανικός-οδηγός αγώνων Νίκος Τσάδαρης. Μαζί γράφαμε για αυτοκίνητο - καμία σχέση με δημοσιογράφους. Ο Κ.Κ. με τον Ν.Τ., που συντόνιζε σοβαρά και με συνέπεια μια καταπληκτική ομάδα συναθλητών μας σε ρόλους εκπαιδευτή, έτρεξαν, πάλεψαν, αλλά δεν έφτασαν, δεν έπεισαν την πολιτεία, και «απορριφθήκαμε» χωρίς έπαινο.\nΑπό μηχανής θεός ένας τεράστιος: ο Sir Alec της αυτοκίνησης σε αυτήν τη χώρα, ο Αλέξανδρος Μανιατόπουλος, ο οποίος είχε δίπλα του τον γιο του Λεωνίδα, έναν υπέροχο νέο, σεμνό άνθρωπο, με άποψη και στο project Safetrack. Στήριξαν με πάθος υπεράνω κόστους και με πλάνο και όραμα, ώστε η προσπάθεια να πάει μακριά.\nΈνα συνειδητά οργανωμένο σχέδιο, που αποτέλεσε τρόπο έκφρασης όλων των εμπλεκομένων μέσα από τις αρχές της ζωής τους. Η κρίση κατέστρεψε τα πάντα όλα, χωρίς όμως η δυσάρεστη εξέλιξη να ακυρώνει, ακόμα και να περιορίζει το έργο επί της ουσίας. Έργο-προσφορά ωραίων ανθρώπων, πρωταθλητών στους αγώνες, που κοσμούν την κοινωνία μας. Εκατοντάδες άνθρωποι οδήγησαν Toyota και Renault έχοντας δίπλα τους τον Τσάδαρη, τον Παναγιωτόπουλο, τον Βαζάκα, τον Ζήβα κ.ά. νεότερους, σωστά και με σύνεση καταρτισμένους, έτοιμους να μεταφέρουν τη γνώση τους με στόχο να αλλάξει η νοοτροπία του Έλληνα οδηγού, που, όντας καλύτερα εκπαιδευμένος, αποδεικνύεται και ασφαλής, για εαυτόν και προς τρίτους.\nΚαθόλου τυχαίο δεν είναι το ότι αφέθηκε για το τέλος η αναφορά στη συμμετοχή του Δημήτρη Μιχελακάκη στην προσπάθεια. Άνθρωπος-επιστήμονας στη μεταφορά θέσεων και ιδεών, με άποψη για την ασφαλή οδήγηση. Σήμερα Πρόεδρος της ΟΜΑΕ, της Ομοσπονδίας Μηχανοκίνητου Αθλητισμού, έχει την ποιότητα -και όχι μόνο- ώστε οι αγώνες αυτοκινήτου να παρέμβουν ουσιαστικά στην κοινωνία μας, προστατεύοντας με γνώση τον άνθρωπο. Τους Έλληνες καθημερινούς οδηγούς. Τους το οφείλουμε. Το κάναμε ως Safetrack, συνεχίζει ο Νίκος Τσάδαρης ως «Driven», το κάνει ο «Ιαβέρης» με τα παιδιά του με τρόπο και συνέπεια, ενώ την απόλυτη εξειδίκευση αλλά και συμβατική συμπεριφορά βρίσκει ο ανήσυχος και στο Driving Academy του Θωμά Παπαπάσχου στο Ελληνικό.\nΑπλώς ήρθε η ώρα, είναι κατάλληλη η στιγμή για το παρακάτω, για την αναβάθμιση αυτής της υπέροχης προσπάθειας με ή χωρίς τη σφραγίδα της πολιτείας, που κωφεύει ώστε να μη στενοχωρήσει, ιδρώσει και αγχωθεί._ Σ. Χατζηπαναγιώτου


Τα 10 καλύτερα ξενοδοχεία κοντά σε: Starkh Paintball\nLeucate: Προσφορές ξενοδοχείων\nLeucate ξενοδοχεία όπου επιτρέπονται τα κατοικίδια\nLeucate ξενοδοχεία με πισίνα\nΤα καλύτερα ξενοδοχεία κοντά σε: Starkh Paintball, Leucate\nΞενοδοχεία κοντά σε: Starkh Paintball\navenue du Roussillon, 11370 Leucate, Γαλλία\nStarkh Paintball: Διαβάστε κριτικές\nΣε οποιαδήποτε απόσταση από: Starkh Paintball\nΦίλτροΣε οποιαδήποτε απόσταση από: Starkh Paintball\n1,1 χλμ. από Starkh Paintball\n0,1 χλμ. από Starkh Paintball\n1,0 χλμ. από Starkh Paintball\n6,8 χλμ. από Starkh Paintball\n7,1 χλμ. από Starkh Paintball\n13,4 χλμ. από Starkh Paintball\n13,8 χλμ. από Starkh Paintball\n14,0 χλμ. από Starkh Paintball\n13,7 χλμ. από Starkh Paintball\n14,4 χλμ. από Starkh Paintball\n13,9 χλμ. από Starkh Paintball\n16,2 χλμ. από Starkh Paintball\n16,4 χλμ. από Starkh Paintball\n16,8 χλμ. από Starkh Paintball\n16,5 χλμ. από Starkh Paintball\n16,9 χλμ. από Starkh Paintball\n17,3 χλμ. από Starkh Paintball\n17,8 χλμ. από Starkh Paintball\n18,3 χλμ. από Starkh Paintball\n18,2 χλμ. από Starkh Paintball\n19,4 χλμ. από Starkh Paintball\n18,1 χλμ. από Starkh Paintball


Κατά 2,4 μονάδες βάσης διολισθαίνει η απόδοση του ισπανικού 10ετούς, στο 0,43%, ενώ του ιταλικού 10ετούς κατά 2,3 μονάδες βάσης χαμηλότερα, βρίσκεται στο 1,34%.\nΔημοσιεύθηκε:26 Ιουνίου 2020 - 13:05\nΕνδείξεις αισιοδοξίας στις αγορές την Παρασκευή, με τις ευρωπαϊκές μετοχές και το αργό υψηλότερα, παρά τον αριθμό-ρεκόρ κρουσμάτων κορωνοϊού στις Ηνωμένες Πολιτείες.\nΗπιες κινήσεις στην αγορά κρατικών ομολόγων της ευρωζώνης . Η απόδοση του γαλλικού 10ετούς υποχωρεί 1 μονάδα βάσης, στο -0,13%, ενώ του γερμανικού 10ετούς διατηρείται στο -0,47%.\nΚαθοδικά κινείται το κόστος του ελληνικού δανεισμού, με την απόδοση του 10ετούς να βρίσκεται 5,7 μονάδες βάσης χαμηλότερα, στο 1,25%, ενώ του 5ετούς, με πτώση 4,7 μονάδων βάσης, διαμορφώνεται στο 0,52%.\nΣτις Ηνωμένες Πολιτείες, η απόδοση του 10ετούς Treasury διαμορφώνεται στο 0,67%.


Hotel Bijou, Ξενοδοχείο ★★ στην πόλη Φλωρεντία · HostelsClub\nHotel Bijou, Ξενοδοχείο ★★ στην πόλη Φλωρεντία\nVia Fiume 5, Φλωρεντία, Ιταλία\nΠληροφορίες για το Hotel Bijou\nΤο Hotel Bijou βρίσκεται στο ιστορικό κέντρο της Φλωρεντίας, σε μικρή απόσταση από το σιδηροδρομικό σταθμό Santa Maria Novella, το καθεδρικό ναό και το συνεδριακό πάρκο.\nΚατηγορία Ξενοδοχείο ★★\nFor late check-in, please call us.\nΌλα τα δωμάτια είναι εξοπλισμένα με ιδιωτικό μπάνιο, ντους, τουαλέτα, τηλέφωνο, A / C και έγχρωμη τηλεόραση. Ορισμένα δωμάτια διαθέτουν εξωτερική μπανιέρα. Κατόπιν αιτήματος, είναι δυνατόν να έχετε δωμάτια με μπαλκόνι.\nΚοντά στο S.M. Ο σιδηροδρομικός σταθμός Novella (μόλις 3 λεπτά με τα πόδια), κοντά στο εκθεσιακό και εκθεσιακό κέντρο Fortezza da Basso και μπροστά από το συνεδριακό κέντρο και το επιχειρηματικό κέντρο.\nΑμέσως δίπλα θα βρείτε την υπέροχη εκκλησία της S. Maria Novella, τα Παρεκκλήσια Medici και την παραδοσιακή αγορά του San Lorenzo, δίπλα στην εκπληκτική εκκλησία του San Lorenzo και πολύ κοντά σε όλα τα σημεία έλξης της πόλης.\nΤο πρωινό είναι Continental με μπουφέ. NO NIGHT CURFEW στο ξενοδοχείο: υπηρεσία θυρωρού είναι 24 ώρες την ημέρα. Υπηρεσία φαξ στο ξενοδοχείο. Διαδίκτυο σύνδεση Wi-Fi κατόπιν αιτήματος: οι τιμές μπορούν να κυμανθούν. Πριν από την αναχώρηση, μπορείτε να αφήσετε τις αποσκευές σας στο ξενοδοχείο ΔΩΡΕΑΝ και για όλο το χρόνο που χρειάζεστε. Υπάρχει δυνατότητα στάθμευσης ή γκαράζ στην περιοχή.\nΤο πρωινό συμπεριλαμβάνεται 7.00 EUR ανά επισκέπτη, ανά διανυκτέρευση\nΠολιτική ακύρωσης If guests cancel the reservation at least 10 days before arrival, the hotel will charge the amount of 1 night. Late cancellation or no show: the hotel will charge the total amount of stay.\nΦόροι Χωρίς φπα: City Tax: 3 € per person per night


Αρχική/LIFE/Αντηλιακό: Σύμμαχος φέτος το καλοκαίρι\nCNA team Follow on Twitter Send an email 19/04/2018 | 10:00\nΊσως να μην απέχουμε ακόμα πάρα πολύ από την ημέρα που θα βγούμε στις παραλίες αλλά ποτέ δεν είναι αργά να μιλήσουμε για τα αντηλιακά και το πόσο απαραίτητη είναι η χρήση τους , ακόμα και τον χειμώνα όταν έχει σύννεφα και όχι μόνο τώρα που ο ήλιος έχει κάνει την εμφάνισή του.\nΓιατί πρέπει να φοράμε αντηλιακό;\n4. Βοηθάει επίσης στη μείωση των κόκκινων φλεβών και των κόκκινων σημείων στο πρόσωπο. (ακμή και μαύρα στίγματα)\nΠώς θα επιλέξεις το σωστό αντηλιακό;\nΦωτότυπος A: Aντιστοιχεί στα πολύ ανοιχτόχρωμα δέρματα τα οποία δεν μαυρίζουν αλλά παθαίνουν πολύ εύκολα εγκαύματα. Σε αυτή την περίπτωση διαλέγουμε αντηλιακό με δείκτη προστασίας 50.\nΦωτότυπος Β: Αντιστοιχεί σε ξανθά άτομα με ανοιχτόχρωμα μάτια και χαρακτηριστικά που καίγονται εύκολα και μαυρίζουν δύσκολα. Σε αυτή την περίπτωση διαλέγουμε αντηλιακό με δείκτη προστασίας 30.\nΦωτότυπος Γ: Αντιστοιχεί σε άτομα με σταρένια επιδερμίδα που μαυρίζουν εύκολα και σπάνια καίγονται. Σε αυτή την περίπτωση διαλέγουμε αντηλιακό με δείκτη προστασίας 20.\nΦωτότυπος Δ: Αντιστοιχεί σε άτομα μελαχρινά με δέρμα που μαυρίζει πάρα πολύ εύκολα και δεν υφίσταται εγκαύματα, παρά μόνο σε ακραία έκθεση. Σε αυτή την περίπτωση διαλέγουμε αντηλιακό με δείκτη προστασίας 15\nΔιαλέξτε υφή ανάλογα με το δέρμα:\nΑν το δέρμα σου είναι κανονικό προς το ξηρό τότε οι πλούσιες, παχύρρευστες υφές (γαλακτώματα, κρέμες) σου ταιριάζουν αφού συνδυάζουν ενυδάτωση και προστασία.\nAν έχεις μικτό-λιπαρό δέρμα επίλεξε λεπτόρρευστες oil-free (τζελ, κρέμα) υφές που απορορφώνται άμεσα χωρίς να αφήνουν υπολείμματα.\nΑν πάλι αντιμετωπίζεις προβλήματα ακμής, θα βρεις εξειδικευμένα αντηλιακά στο φαρμακείο που μειώνουν τη λιπαρότητα, δεν κλείνουν τους πόρους και ρυθμίζουν την έκκριση σμήγματος.\nΑν θέλετε να συνδυάσετε κάλυψη και προστασία από τον ήλιο, τότε υπάρχουν και οι κρέμες CC με χρώμα.\nΤέλος, μην αφήσετε τα χείλη σας παραπονεμένα. Έχουν και αυτά ανάγκη από προστασία, την οποία μπορείτε να καλύψετε με ένα κατάλληλο lip balm.\nTips για όλους:\n1. Το πρόσωπο είναι περισσότερο ανθεκτικό από το σώμα, επειδή είναι εκτεθειμένο στον ήλιο όλο τον χρόνο. Γι αυτό δεν είναι απαραίτητος ο πολύ μεγάλος δείκτης προστασίας, εκτός αν υπάρχει τάση για πανάδες.\n2. Άπλωσε το αντηλιακό μισή ώρα πριν εκτεθείς στον ήλιο και απόφυγε την έκθεση το χρονικό διάστημα 11.00-16.00, γιατί τότε οι ακτίνες του ήλιου εισέρχονται κάθετα και έντονα στην ατμόσφαιρα με αποτέλεσμα να είναι πιο επικίνδυνες.\n3. Αν έχεις ευαίσθητη ή δυσανεκτική επιδερμίδα διάλεξε αντηλιακά με πολύ υψηλό δείκτη προστασίας 50, 50+ και συστατικά που καταπραΰνουν τους ερεθισμούς και τις κοκκινίλες, όπως η καλέντουλα, η aloe vera, το ιαματικό νερό, το χαμομήλι.\n4. Είναι μύθος ότι ο υψηλός δείκτης προστασίας εμποδίζει τον οργανισμό από το να παράγει την απαραίτητη βιταμίνη D που συντίθεται μόνο από τον ήλιο.\n5. Repeat! Η συχνή ανανέωση του αντηλιακού ανά δύο ώρες, μετά από κάθε βουτιά ή σκούπισμα με την πετσέτα είναι απαραίτητη. Εφάρμοσε ποσότητα ισοδύναμη με ένα κουταλάκι του γλυκού για το πρόσωπο και ένα σφηνάκι για το σώμα.\n6. Με ημερομηνία λήξης. Μην χρησιμοποιείς το αντηλιακό σου από το προηγούμενο καλοκαίρι. Ο δείκτης προστασίας που αναγράφεται έχει υποβαθμιστεί και χάσει την ισχύ του. Αν έχεις ακόμα το περσινό αντηλιακό, σημαίνει απλά ότι δεν βάζεις αρκετό! Οι δερματολόγοι λένε ότι το αντηλιακό πρέπει να καταναλώνεται ιδανικά μέσα σε μια εβδομάδα!\n7. Solarium: Το τεχνητό μαύρισμα εκπέμπει 2-3 φορές περισσότερη UVA -υπεύθυνη για τη φωτογήρανση, η οποία διεισδύει στο δέρμα πολύ περισσότερο από την UVB και επομένως είναι πιο επικίνδυνη.\n8. Είναι προτιμότερο να εφαρμόζεις ικανοποιητική ποσότητα από ένα αντηλιακό με SPF 15-20 συχνά παρά να χρησιμοποιείς SPF 50 μόνο μια φορά μέσα στη μέρα.\n9. Το κολύμπι δεν προστατεύει από τις ακτίνες του ήλιου, γιατί το νερό δημιουργεί αντανακλάσεις. Απλώς, χαρίζει ωραία αίσθηση δροσιάς! Ακόμα και στη σκιά χρειάζεστε προστασία.\n10. Μην χρησιμοποιείς λάδι μαυρίσματος απο την πρώτη μέρα στην παραλία. Άφησε το δέρμα σου να συνηθίσει λίγες μέρες.\nΑρχίστε να φοράτε αντηλιακό από σήμερα κιόλας και το δέρμα σας θα σας ανταποδώσει την αγάπη!